Έκθεση ζωγραφικής και φωτογραφίας στη Χίο | CultureNow.gr\nΈκθεση ζωγραφικής και φωτογραφίας στη Χίο\nCULTURENOW / 22-03-2013 / 11:38\nΈκθεση ζωγραφικής και φωτογραφίας με έργα που πρόσφατα έχουν δημιουργήσει οι εικαστικοί καλλιτέχνες Αγγελική Ανδρέου, Μαρία Κασαπίδου, Ισίδωρος Λοΐζος και Γιώργος Σκαβάρας, παρουσιάζουν, από τις 23 Μαρτίου ως τις 14 Απριλίου 2013, η Φωτογραφική Λέσχη Χίου και η Αίθουσα Τεχνών Καλλιόπη, στην οδό Αμάντου 26, στη Χίο.\nOι ίδιοι δηλώνουν: «Αναρωτηθήκαμε το λόγο για τον οποίο εκθέτουμε στη σημερινή δύσκολη εποχή, στο ασφυκτικό παρόν.\nΔεν γνωρίζουμε ακριβώς το γιατί αλλά το αισθανόμαστε ως εσωτερική ανάγκη. Η έμπνευση γεννιέται μέσα από συνεχόμενα “δεν γνωρίζω”.\nΔεν είναι ευκολία η έκθεση, είναι μια αντίδραση στην πιεστική καθημερινότητα, είναι μια κατάθεση του εαυτού μας. Ένα άνοιγμα στο μέλλον.» Τα εγκαίνια της έκθεσης θα πραγματοποιηθούν το Σάββατο 23 Μαρτίου 2013, στις 19.30. Ώρες λειτουργίας: Δευτέρα, Τρίτη, Παρασκευή, Σάββατο 10.00-12.00 & 17.30-20.30\nΣπούδασε γραφιστική στη Σχολή Βακαλό και ζωγραφική στην Ανώτατη Σχολή Καλών Τεχνών της Αθήνας, στο εργαστήριο του Δημοσθένη Κοκκινίδη.\nΑπό το 2006 ζει στη Χίο και εργάζεται σαν καθηγήτρια καλλιτεχνικών μαθημάτων στη δευτεροβάθμια εκπαίδευση.\nΓεννήθηκε στις Η.Π.Α.\nΣπούδασε γραφικές τέχνες στη Σχολή Βακαλό και ζωγραφική στην Ανώτατη Σχολή Καλών Τεχνών της Αθήνας. Έχει συμμετάσχει σε ομαδικές εκθέσεις στην Αθήνα και στη Χίο.\nΑπό το 1999 ζει στη Χίο και εργάζεται ως καθηγήτρια Εικαστικών στη δευτεροβάθμια εκπαίδευση.\nΓεννήθηκε στη Χίο και διατηρεί φωτογραφείο από το 2002.\nΑπό το 1987 ως και σήμερα έχει πραγματοποιήσει ατομικές και ομαδικές εκθέσεις στη Χίο και στην Αθήνα.\nΈχει διακριθεί δύο φορές στο international foto-festival στο Κnokke-Heiste του Βελγίου, και στο festival στο Cabrovo στη Βουλγαρία.\nΕίναι μέλος του “Φοίβου” οργανισμού συλλογικής διαχείρισης και προστασίας πνευματικών δικαιωμάτων φωτογράφων και μέλος του διοικητικού συμβουλίου του Φιλοτεχνικού Ομίλου Χίου.\nΣπούδασε στην Ανώτατη Σχολή Καλών Τεχνών της Αθήνας με κατεύθυνση τη ζωγραφική, στο εργαστήριο της Ρένας Παπασπύρου.\nΈχει συμμετάσχει σε ομαδικές εκθέσεις και εικαστικές διοργανώσεις στην Αθήνα, στη Θεσσαλονίκη και στη Χίο. Παράλληλα εργάστηκε σαν ζωγράφος και κατασκευαστής σκηνικών σε θεατρικές και τηλεοπτικές παραγωγές.\nΑπό το 2005 ζει στη Χίο και εργάζεται σαν καθηγητής καλλιτεχνικών μαθημάτων στη δευτεροβάθμια εκπαίδευση.


cinema: Ντάστιν Χόφμαν: «Στην κυρία Ρόμπινσον χρωστάω ολόκληρη την καριέρα μου»\nΝτάστιν Χόφμαν: «Στην κυρία Ρόμπινσον χρωστάω ολόκληρη την καριέρα μου»\nΟ 75ΧΡΟΝΟΣ ΗΘΟΠΟΙΟΣ ΘΥΜΑΤΑΙ ΤΟΝ «ΠΡΩΤΑΡΗ»\nΤρεις καλοί φίλοι. Ο Ντάστιν Χόφμαν, ο Ρόμπερτ Ντιβάλ και ο Τζιν Χάκμαν ξεκίνησαν σχεδόν μαζί, έκαναν παράλληλα καριέρες και κανένας από τους τρεις τους δεν φανταζόταν πως κάποια στιγμή θα καμάρωναν και οι τρεις για τα Οσκαρ τους. «Δεν περνούσε από το μυαλό μας κάτι τέτοιο» θυμάται σήμερα ο Χόμφαν που προχθές έκλεισε τα 75 του χρόνια και έχει κερδίσει δύο βραβεία Οσκαρ σε 45 χρόνια καριέρας. Οι ερμηνείες του άλλωστε έχουν αφήσει εποχή: στον «Πρωτάρη», το «Τούτσι», το «Κράμερ εναντίον Κράμερ», τον «Ανθρωπο της βροχής» ώς και, πρόσφατα, στα «Πεθερικά της συμφοράς», την κωμωδία όπου έπαιξε τον χίπη μπαμπά του Μπεν Στίλερ. Με κάθε ευκαιρία, όμως, λέει πως χρωστάει πολλά στον «Πρωτάρη».\n«Ο Θεός να ευλογεί την κυρία Ρόμπινσον. Σε εκείνη τα χρωστάω όλα». «Αυτό που μόνο θέλαμε και οι τρεις μας ήταν να δουλέψουμε στο θέατρο. Αν μου είχαν πει ότι θα είχα μια σταθερή δουλειά εκεί, ακόμη και off Broadway, θα είχα πει ναι. Δεν σκεφτόμουν να γίνω μεγάλος ηθοποιός. Τέτοιους είχαμε, τον Τζέιμς Ντιν, τον Μάρλον Μπράντο, τον Ρόμπερτ Μίτσαμ». Ανταγωνισμός; «Και βέβαια υπήρχε ανάμεσά μας» απαντά ο Ντάστιν Χόφμαν στην ιταλική εφημερίδα «Ρεπούμπλικα». «Ειδικά εκεί που υπερασπιζόμασταν τη σχολή μας. Εγώ συνέχιζα με Λι Στράσμπεργκ, ενώ ο Ντιβάλ είχε περάσει στον Σάντι Μέισνερ και ο Χάκμαν στον Τζορτζ Μόρισον. Φιλονικούσαμε σαν φανατισμένοι οπαδοί ποδοσφαιρικών ομάδων. Νιώθαμε ερμηνευτές του σύγχρονου αμερικανικού θεάτρου. Το σινεμά και η φήμη δεν μας ενδιέφεραν». Αλλά το σινεμά ήρθε στη ζωή του Χόφμαν, για να μείνει. «Θεατρικός σκηνοθέτης και κινηματογραφικός, ο Μάικ Νίκολς μού πρότεινε τον ρόλο του Μπέντζαμιν Μπράντοκ, στον "Πρωτάρη". Παρά τις κάποιες επιφυλάξεις εξαιτίας της μεγάλης μου μύτης, ο Νίκολς ο ίδιος επέλεξε εμένα. Τα πάντα άρχισαν από εκεί».\nLabels: Ο πρωτάρης, Χόφμαν Ντάστιν


ΜΟΧΛΟΣ ΑΝΑΠΤΥΞΗΣ Ο ΤΟΥΡΙΣΜΟΣ ΚΑΙ Η ΤΟΝΩΣΗ ΤΗΣ ΝΕΑΝΙΚΗΣ ΕΠΙΧΕΙΡΗΜΑΤΙΚΟΤΗΤΑΣ - Ανοιχτός Δήμος - Ενεργοί Πολίτες Καλαμάτας\nΤι θα μπορούσε όμως να κάνει ο δήμος για την μεταστροφή αυτής της τάσης στους νέους; για να τονώσει και να ενθαρρύνει την νεανική επιχειρηματικότητα; Αρχικά μπορεί να συμβάλλει στην ενημέρωση των νέων. Όπως μια επιχείρηση έχει ανάγκη για να αναπτυχθεί το «know how»έτσι κι ο δήμος μπορεί σε συνεργασία με τους αρμόδιους εκπαιδευτικούς φορείς(πανεπιστήμιο, ΤΕΙ, επιμελητήρια, ενώσεις ξενοδόχων κι εξαγωγέων, αγροτικούς συνεταιρισμούς), ακόμη και με χρηματοδοτούμενου από τον ίδιο πρόγραμμα, να βοηθήσει ουσιαστικά τους νέους να δραστηριοποιηθούν σε τομείς κατάλληλους με τη φυσιογνωμία της περιοχής τους ,να εξελίξουν τις ιδέες τους, να τις μετατρέψουν σε επιχειρήσεις, με την βοήθεια και των σύγχρονων τεχνολογιών.\nΑξιοποιώντας τις αρετές της περιοχής μας σε ένα δεύτερο στάδιο με την εξέλιξη του τουριστικού μας προϊόντος. Ο τόπος μας με το εύφορο έδαφος, την πλεονεκτική γεωγραφική του θέση, ανάμεσα σε βουνό και θάλασσα, είναι ένας ευλογημένος τόπος. Πρέπει να τον εκμεταλλευτούμε αναπτύσσοντας τα συγκριτικά του πλεονεκτήματα. Σημαντική κινητήρια δύναμη προς την κατεύθυνση αυτή είναι σίγουρα ο τουρισμός. Στοχεύοντας στην ώθηση του τουρισμού, η νέα δημοτική αρχή καλείται να ορίσει το μοντέλο τουριστικής ανάπτυξης που ταιριάζει καλύτερα στα δεδομένα της πόλης μας και της ευρύτερης περιοχής της. Το σύνθημα «γνωρίστε την Πελοπόννησο»πρέπει να περιλαμβάνει οπωσδήποτε την Καλαμάτα, σαν κυρίαρχο ποιοτικό προορισμό για τουρισμό όλο τον χρόνο. Η ήπια τουριστική ανάπτυξη πηγαίνει γάντι στην Καλαμάτα. Με ποια εργαλεία όμως μπορεί να το πετύχει αυτό; Απαιτείται αρχικά μια ιεράρχηση των στόχων που θέλουμε να πετύχουμε αξιοποιώντας όλες τις υποδομές που διαθέτει η πόλη να τις εκσυγχρονίσουμε και να τις επεκτείνουμε. Ο μετασχηματισμός του λιμανιού για την τουριστική κρουαζιέρα και η αναβάθμιση των ναυταθλητικών εγκαταστάσεων για παράδειγμα. Η αξιοποίηση του παραλιακού μετώπου. Η ολοκλήρωση της επέκτασης του σχεδίου πόλης που θα τονώσει την οικοδομική δραστηριότητα για καταλύματα και θα μειώσει επίσης την ανεργία των νέων. Η Στήριξη του σχολείου τουρισμού και γιατί όχι η δημιουργία ενός πανεπιστημιακού τμήματος τουριστικής οικονομίας, η αξιοποίηση της μεσσηνιακής διατροφής, και τα εκλεκτά κρασιά μας θα οδηγήσουν στην ανάταξη του τουρισμού σε ποιοτικό και μεγαλύτερης διάρκειας και θα δημιουργήσει νέα εργασιακές ευκαιρίες. Η πόλη διαθέτει καλά ξενοδοχεία που μπορούν να φιλοξενήσουν συνέδρια ώστε να επενδύσουμε και στον συνεδριακό τουρισμό. Ο ορεινός όγκος του Ταϋγέτου με τα χωριά του δήμου μας σε συνεργασία με τους πολιτιστικούς τους συλλόγους μπορούν να σταθούν πρωτοπόροι στην ανάπτυξη του πεζοπορικού τουρισμού, του οικοτουρισμού αλλά και του ποδηλατικού τουρισμού και γενικότερα του εναλλακτικού τουρισμού. Η ανάπτυξη του τουρισμού όλο το χρόνο θα φέρει από μόνη της νέες θέσεις εργασίας για την νεολαία, θα ανακόψει την πληθυσμιακή μείωση και την εγκατάλειψη στα χωριά.\nΤην αναζωογόνηση της γεωργίας σε ένα τρίτο βήμα με αξιοποίηση κονδυλίων, σεμιναρίων, εκπαιδευτικών προγραμμάτων, ειδικό καθεστώς στα δημοτικά τέλη για τους αγρότες στα πρώτα χρόνια δραστηριοποίησής τους, ευρωπαϊκά προγράμματα και συνεργασίες με ενώσεις και ΤΕΙ για την οργανωμένη προβολή των γεωργικών μας προϊόντων.\nΟ σεβασμός του περιβάλλοντος, η μεταστροφή της οικολογικής συνείδησης με έμφαση στην κυκλική οικονομία, η ανάπτυξη πνεύματος συνεργασίας με φορείς και συλλογικότητες και η σχεδιασμένη αστική ανάπτυξη θα μετασχηματίσουν με βεβαιότητα την πόλη. Κι αυτό είναι ένα στοίχημα που δεν πρέπει να χάσει η νέα δημοτική αρχή. «Θα θέσουμε στόχους και προτεραιότητες. Με συλλογική δουλειά που θα φέρει την αλλαγή». Αυτό πρέπει να είναι το στοίχημά μας για την νεολαία που προσδοκά ένα καλύτερο μέλλον. Που δεν θα γυρίσει εύκολα πίσω όσο κρατούνται αναιμικές οι προϋποθέσεις επανόδου. Χρωστάμε αυτή την δέσμευση σε εμάς και τα παιδιά μας. Και μπορούμε να το επιδιώξουμε. Όσο ακόμη είναι καιρός.


Με μαθητική παρουσία η συνεδρίαση του Δ.Σ Βέροιας - ΤΟΠΙΚΑ\nΜε μαθητική παρουσία η συνεδρίαση του Δ.Σ Βέροιας\nΔευ 21 Νοεμβρίου 2016 20:56 από Η Άλλη Άποψη\nΠαρουσία μαθητών (και το συνοδών καθηγητριών τους) του 5ου Λυκείου πραγματοποιήθηκε η συνεδρίαση της δευτέρας 21/11 του Δημοτικού Συμβουλίου της Βέροιας. Η παρουσία είχε να κάνει με τη συμμετοχή τους στον καθιερωμένο διαγωνισμό επιχειρηματολογίας με θέμα «Συζητώ γιατί διαφωνώ».\nΌλοι οι σύμβουλοι και ο δήμαρχος, εξέφρασαν το θετικό του γεγονότος κάτι που και εμείς το επικροτούμε. (Το ίδιο ισχύει φυσικά και για την αναγκαία παρουσία πολιτών στις συνεδριάσεις ώστε να αποκτούν από πρώτο χέρι ενημέρωση για τα εκεί τεκταινόμενα).\nΌμως εκεί που υπάρχει ο συνεχής προβληματισμός μας , είναι για το πολιτικό επίπεδο των συνεδριάσεων και κυρίως για το επίπεδο της επιχειρηματολογίας. Πάντως όλα αυτά θα αποδειχτούν και στο αποτελέσματα στους ίδιους τους μαθητές…\nΕτικέτες: παρουσία επιχειρηματολογίας εκεί βέροιας συνεδρίαση επίπεδο χέρι τεκταινόμενα πρώτο ενημέρωση συνεδριάσεις φυσικά ισχύει αναγκαία πολιτών\nΟι ελιές της … «Ελιάς»


Παπαθεοδώρου: «Kυριαρχήσαμε για 40 λεπτά» – G-Point\nΠαπαθεοδώρου: «Kυριαρχήσαμε για 40 λεπτά»\nΟ Ηλίας Παπαθεοδώρου ανέφερε πως ο ΠΑΟΚ κυριάρχησε απόλυτα στο ματς με τον Άρη, ενώ τόνισε πως θα ήθελε άλλες 2 προσθήκες.\nΣτην αρχική αναφορά του, ο Ηλίας Παπαθεοδώρου, σημείωσε: «Ήταν ένα πολύ όμορφο παιχνίδι απέναντι σ’ έναν μεγάλο αντίπαλο. Καταφέραμε και κυριαρχήσαμε για 40 λεπτά. Εξαιρώ ένα τετράλεπτο στην τελευταία περίοδο. Η απόδοσή μας κυμάνθηκε σε υψηλά επίπεδα όταν για 36 λεπτά μια ομάδα όπως ο ΠΑΟΚ παίζει τόσο ποιοτικά σ’ ένα ντέρμπι, σημαίνει ότι κέρδισε δίκαια. Αξίζουν συγχαρητήρια στους παίκτες γιατί τελειώσαμε νικηφόρα το όγδοο συνεχόμενο παιχνίδι μας σε Ελλάδα και Ευρώπη. Αυτή η διακοπή για μας είναι βάλσαμο γιατί πρέπει να καθαρίσουμε το μυαλό μας. Κάποια παιδιά που είναι πολύ φορτωμένα θα πρέπει να ξεκουραστούν. Θα πρέπει να επιστρέψουμε πολύ συγκεντρωμένοι στη συνέχεια. Ο Άρης έκανε καλό παιχνίδι, ειδικά στην επίθεση. Θα ήθελα επίσης να κάνω μια ειδική αναφορά στην εκπληκτική παρουσία και στην όμορφη συμπεριφορά τους και ταυτόχρονα, σήμερα είναι μια μέρα περηφάνιας για τον ΠΑΟΚ γιατί πέρα από το καλό μπάσκετ και τις συνεχόμενες νίκες, αντέδρασε σαν οικογένεια με την παρουσία πολλών ανθρώπων από το ποδόσφαιρο, το βόλεϊ… αφουγκράστηκαν τι σημαίνει για μας τι έχουμε ανάγκη. Τους ευχαριστούμε και τους θέλουμε δίπλα μας και στο υπόλοιπο της σεζόν».\nΣε ερώτηση για τα στοιχεία που οδήγησαν την ομάδα του στο +17 αλλά και μετά στη μείωση της διαφοράς, είπε: «Γενικά παίζουμε καλό μπάσκετ, έχουμε ποιότητα, σκορ και δημιουργία. Περάσαμε μια εξαιρετικά δύσκολη εβδομάδα, ήταν ένας μαραθώνιος λόγω του εξοντωτικού προγράμματος. Είναι δύσκολο να παίζεις για 40 λεπτά με τον ίδιο τρόπο. Αντιδράσαμε σωστά στο κρίσιμο σημείο γιατί έχουμε μια ομάδα με προσωπικότητα και χαρακτήρα. Αντιστρέψαμε εκεί την εικόνα του αγώνα και η διαφορά είναι αντιπροσωπευτική της εικόνας του αγώνα».\n«Κάθε παίκτης θέλει τον χρόνο του για να ωριμάσει, για να βγάλει αυτό που μπορεί να παίξει. Έχει τεράστια διαφορά σε σχέση με την παλιότερη συνεργασία που είχαμε. Είναι ο πιο σκληρά εργαζόμενος στην ομάδα, επενδύει πολλές ώρες στη δουλειά, γι’ αυτό έχει κι αυτή την εικόνα. Η ομάδα άλλαξε επίπεδο λόγω και της παρουσίας του Κόνιαρη. Ήταν αλάνθαστος, ο καλύτερος αμυντικός στην μπάλα και η παρουσία του μας δίνει τη δυνατότητα να παίξουμε πιο ορθολογικά, με κατεύθυνση και να πηγαίνουμε τα παιχνίδια εκεί που θέλουμε».\nΣε ερώτηση για το ποια νίκη (σ. σ. επί της Τενερίφης ή επί του Άρη) θα οδηγήσει στη θετική επίδραση προς την ομάδα. «Οι νίκες, ειδικά οι δύο τελευταίες, μας δίνουν αυτοπεποίθηση και μας κρατούν ζωντανούς στους στόχους. Η πιο σημαντική νίκη είναι επί της Τενερίφης, ανεξαρτήτως του τι πιστεύει ο κόσμος και η πόλη. Είχε να κερδίσει 18 χρόνια στην Ισπανία κι έχοντας τον πιο κομβικό παίκτη της ομάδας, τον Μαργαρίτη, εκτός αγώνα», απάντησε.\nΣε ερώτηση για το αν θα γίνει κίνηση ενίσχυσης της ομάδας στη θέση «4» έπειτα από τον τραυματισμό του Μαργαρίτη, είπε: «Αυτή τη στιγμή πρόβλημα στη θέση 4 δεν έχουμε λόγω του Χρυσικόπουλου. Από την άλλη πλευρά, τα παιχνίδια είναι πολλά και συνεχόμενα. Έχουμε μείνει με τρεις ψηλούς και τα άλλα παιδιά κατά συνθήκη προσπαθούν να βοηθήσουν. Θα κάνουμε μια εκτίμηση αύριο με την αγαπημένη μας διοίκηση, να δούμε τις δυνατότητές μας και θα πάρουμε απόφαση. Θα ήθελα και δύο παίκτες».\nΣχετικά με την επιστροφή του Απόλλωνα Τσόχλα, είπε: «Ο Τσόχλας είναι ένα παιδί που μαζί με τον Μαργαρίτη, αντιπροσωπεύει σε πολύ μεγάλο βαθμό όλη την προσπάθεια που έκανε ο ΠΑΟΚ την τελευταία εξαετία-επταετία. Έχουν αυταπάρνηση, φιλότιμο, ικανότητα και βάζουν τον εαυτό τους κάτω από την ομάδα. Είναι υπέρ απαραίτητοι για μας».\nΈτοιμος για μεταγραφή…στην ΚΑΕ ΠΑΟΚ ο Ουάρντα!


GP Ρωσίας: Ένατη φετινή νίκη για τον Hamilton\nΈνα ακόμη βήμα πιο κοντά στο φετινό τίτλο έκανε ο Lewis Hamilton, επικρατώντας των ανταγωνιστών του στο ρωσικό Grand Prix. Ήταν η 42η νίκη για το Βρετανό, που έφθασε τον Sebastian Vettel. Ο Γερμανός οδηγός της Ferrari τερμάτισε 2ος μπροστά από τον Σέρχιο Πέρεζ.\nΟ οδηγός της Force India έκανε έναν εκπληκτικό αγώνα, όντας στο τελευταίο κομμάτι του αγώνα στην 3η θέση. Όταν τον προσπέρασαν οι Βάλτερι Μπότας και Κίμι Ράικονεν, έπεσε 5ος, όμως οι δύο Φινλανδοί συγκρούστηκαν στον τελευταίο γύρο και έτσι ο 25χρονος Μεξικανός ανέβηκε τελικά στο βάθρο.\nΕπόμενος αγώνας, το GP ΗΠΑ, στις 25 Οκτωβρίου.\nGP Rwsias: Enath fetinh nikh gia ton Hamilton GP Ρωσίας: Ένατη φετινή νίκη για τον Hamilton Ένα ακόμη βήμα πιο κοντά στο φετινό τίτλο έκανε ο Lewis Hamilton επικρατώντας των ανταγωνιστών του στο ρωσικό Grand Prix. Ήταν η 42η νίκη για το Βρετανό που έφθασε τον Sebastian Vettel. Ο Γερμανός οδηγός της Ferrari τερμάτισε 2ος μπροστά από τον Σέρχιο Πέρεζ. 2015-10-11


RADAR: Ο ΑΓΡΥΠΝΟΣ ΦΡΟΥΡΟΣ: ΔΙΕΘΝΗΣ ΠΟΛΙΤΙΚΗ: Ο Πούτιν κατέκτησε τη Μέση Ανατολή ωστόσο οι ΗΠΑ έχουν ακόμα την δυνατότητα να την πάρουν πίσω\nΔΙΕΘΝΗΣ ΠΟΛΙΤΙΚΗ: Ο Πούτιν κατέκτησε τη Μέση Ανατολή ωστόσο οι ΗΠΑ έχουν ακόμα την δυνατότητα να την πάρουν πίσω\nΤου Hal Brands / Bloomberg\nΗ Ρωσία, έλεγε ελαφρώς σαρκαστικά ο πρόεδρος των ΗΠΑ Μπαράκ Ομπάμα το 2014, είναι μια "περιφερειακής κλίμακας δύναμη": μια χώρα σίγουρα ικανή να κάνει κακό στη γειτονιά της, αλλά χωρίς δυνατότητες να αναπτύξει παγκόσμια επιρροή.\nΔεν θα ήταν έκπληξη εάν, τις δύο τελευταίες εβδομάδες, ο πρόεδρος της Ρωσίας Βλαντιμίρ Πούτιν έχει χαραγμένο ένα ειρωνικό χαμόγελο στο πρόσωπό του στη ανάμνηση εκείνης της αποστροφής του λόγου του Ομπάμα.\nΟι Ρώσοι μισθοφόροι κατέχουν σήμερα θέσεις στη Συρία τις οποίες λίγες ημέρες νωρίτερα ήλεγχαν οι δυνάμεις των ΗΠΑ - σε έναν συμβολισμό της κατάρρευσης της θέσης της Αμερικής στην περιοχή και της ανόδου της Μόσχας στη θέση του βασικού μεσολαβητή στην κατανομή εξουσίας στο πλαίσιο του εμφυλίου πολέμου της Συρίας.\nΕν τω μεταξύ, ο Πούτιν διενήργησε κρατική επίσκεψη στα Ηνωμένα Αραβικά Εμιράτα (στο πλαίσιο ευρύτερης περιοδείας του στον Περσικό Κόλπο), όπου - κατά την άφιξή του - οι ρωσικές σημαίες είχαν γεμίσει τους δρόμους.\nΗ Ρωσία έχει τώρα μεγαλύτερη επιρροή στη Μέση Ανατολή από οποιαδήποτε άλλη ιστορική στιγμή από το απόγειο της σοβιετικής εξουσίας στη δεκαετία του 1960 και εξής. Όχι άσχημα για μια χώρα που έχει μια οικονομία μεγέθους μιας μεσαίας ευρωπαϊκής δύναμης.\nΌλα αυτά συμβαίνουν με φόντο την αμερικανική αναδίπλωση στη Μέση Ανατολή υπό τους δύο τελευταίους προέδρους των ΗΠΑ.\nΑυτή η αναδίπλωση μπορεί να είναι σοφή ή ανόητη, ίσως και ένα μείγμα των δύο, ωστόσο έχει τραυματίσει τις σχέσεις των ΗΠΑ με εταίρους-κλειδιά, που δεν νιώθουν πλέον σίγουροι για τον ρόλο που θα διαδραματίζει η Ουάσινγκτον στο μέλλον στην περιοχή.\nΗ κυβέρνηση Τραμπ έκανε ένα σημαντικό βήμα προς την ανατροπή 40 χρόνων αμερικανικής πολιτικής και σε άλλο ένα κομβικό σημείο, προκαλώντας μια αντιπαράθεση με το Ιράν και στη συνέχεια αδυνατώντας να απαντήσει κατάλληλα όταν η Τεχεράνη παρενέβη "δυναμικά" στην παραγωγή ή και στην εξαγωγή πετρελαίου από τον Κόλπο.\nΕάν η Ρωσία φαίνεται να έχει επανακάμψει στη Μέση Ανατολή, είναι η Αμερική που της άνοιξε την πόρτα. Ο Πούτιν θέλει να οδηγήσει τον κόσμο σε μία διεθνή τάξη πραγμάτων όπου η Ρωσία θα έχει ανακτήσει το παγκόσμιο κύρος και την επιρροή που είχε χάσει μετά τον Ψυχρό Πόλεμο. Στη Μέση Ανατολή, τουλάχιστον, η Ρωσία του Πούτιν βρίσκεται σε καλό δρόμο.\nΗ Ρωσία μπορεί να κομπάζει δεξιά-αριστερά ότι αντιπαλεύει την τρομοκρατία στη Συρία και αλλού, αλλά μόνον οι ΗΠΑ έχουν πραγματικά τη δυνατότητα να συγκρατούν και να νικούν οργανώσεις όπως το Ισλαμικό Κράτος.\nΗ Μόσχα μπορεί να άλλαξε την τροχιά των εξελίξεων στον συριακό εμφύλιο, ωστόσο δεν μπορεί να "ξεκλειδώσει" τη ροή διεθνών πόρων που τελικά θα χρειαστούν για την ανασυγκρότηση της Συρίας - μόνον η Ουάσιγκτον, σε συνεργασία με την Ευρώπη, μπορεί να το κάνει.\nη Ρωσία μπορεί να ροκανίζει και να επιφέρει ρήγματα στην αμερικανική τάξη πραγμάτων στην περιοχή, ωστόσο μονάχα οι ΗΠΑ, με τα λάθη τους, μπορούν πραγματικά να την καταστρέψουν.\nΠρος το παρόν, όσον αφορά στο τελευταίο, η Ουάσιγκτον κάνει πολύ καλή δουλειά.\nΕτικέτες ΓΕΩΠΟΛΙΤΙΚΑ, ΗΠΑ, ΜΕΣΗ ΑΝΑΤΟΛΗ, ΞΕΝΟΣ ΤΥΠΟΣ, ΡΩΣΙΑ


ΜΙΑ ΒΑΣΙΛΙΣΣΑ ΕΙΝΑΙ ΠΑΝΤΑ ΒΑΣΙΛΙΣΣΑ: Μαρτίου 2005\nΟΝΕΙΡΟ ΗΤΑΝ ΚΑΙ ΠΑΕΙ ...\nΔεν μπορέσαμε να ολοκληρώσουμε την υπέρβαση και να φύγουμε νικητές από το Abdi Ipekci. Έτσι μείναμε έξω από τη συνέχεια καθώς η ισοβαθμία μας άφησε τρίτους. Δικαιωματικά πιστεύω. Τόσο η Benetton όσο και η Efes είναι καλύτερες ομάδες από εμάς και το απέδειξαν και στο παρκέ. Σίγουρα θα μπορούσαμε να κλέψουμε το διπλό στο ματς με τους Τούρκους. Όταν όμως ο πιο παραγωγικός σου παίκτης είναι ο Kus, δε μπορεί να επιτευχθεί αυτός ο στόχος. Γιατί με τους Χατζή-Ζήση κλεισμένους και σε όχι πολύ μεγάλη βραδιά, τον Lollis φιλότιμο αλλά αδύναμο απέναντι στους αντίπαλους ψηλούς, τον Bailey να προσπαθεί αλλά να μην του βγαίνει τίποτα (ίσως και γιατί έχει κλατάρει) και κυρίως τον Nicevic να σέρνει το κορμί του σε όλο το 40λεπτο και να γίνεται βορά των διαθέσεων του Kuqo και του Prkacin δεν μπορούσαμε να έχουμε καλύτερη τύχη...\nΝα σταθώ λίγο στον Κροάτη σέντερ (μάλλον έπαιξε καλά ο ... λάθος Κροάτης σε αυτό το παιχνίδι). Από την αρχή του αγώνα έδειχνε τουλάχιστον εκτός τόπου και χρόνου. Ρημπάουντ δε μάζεψε, αφού τέλειωσε το ματς με 1 αμυντικό και 1 επιθετικό. Επιθετικά ήταν κάκιστος με τραγικές τελικές επιλογές, 2/4 βολές και 2/8 δίποντα. Αμυντικά ο Kuqo είχε 6/6 και ο Prkacin 7/11... Γιατί συνεχίσαμε να επιμένουμε στην χρησιμοποίησή του και δεν δοκιμάσαμε είτε τον Μπουρούση είτε τον Antik για μεγαλύτερο χρονικό διάστημα δεν μπόρεσα να το καταλάβω.\nΠάντως, ούτε οι πιο αισιόδοξοι οπαδοί μας δε θα πίστευαν μετά το 0-3 στο ξεκίνημα της πρώτης φάσης, πως η ΑΕΚ θα έχανε την είσοδο στους προημιτελικούς στην τριπλή ισοβαθμία χάνοντας τη νίκη και το πλεονέκτημα έδρας για τα playoff ουσιαστικά στο τελευταίο λεπτό της τελευταίας αναμέτρησης. Η φετινή πορεία μας ξανάβαλε στον Ευρωπαϊκό χάρτη σβήνοντας οριστικά το τραγικό 1-13 του 2002/03 που μας στοίχειωνε.\nΑν θέλουμε να κάνουμε το βήμα παραπάνω θα πρέπει να γίνουν δυο πράγματα. Αφ'ενός να έρθει και κανένας ξένος παίκτης κλάσης και αφ'ετέρου να μην παίζουμε σε γεμάτα γήπεδα μόνο εκτός έδρας.\nΥ.Γ. Μπορεί ο Davor να ήταν καλός με την Efes, αλλά δεν αλλάζει η συνολική μου εικόνα γι'αυτόν. Είναι 'λίγος' για την ομάδα μας και αν τον είχαμε αλλάξει όταν έπρεπε τώρα θα είμασταν σε πολύ-πολύ καλύτερο επίπεδο.\nPosted by haridimos at 3/31/2005 07:47:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΣΤΗΝ ΚΩΝΣΤΑΝΤΙΝΟΥΠΟΛΗ\nΗ σημερινή, θα είναι η δεύτερη φορά που η ΑΕΚ θα φιλοξενηθεί από την Efes. Αυτή πάντως δεν είναι η μοναδική φορά που η ομάδα μας έχει αντιμετωπίσει Τουρκικό σύλλογο εκτός έδρας, καθώς έχουν γίνει και άλλες τέσσερις αναμετρήσεις και πάλι με ομάδες της Κωνσταντινούπολης. Συνολικά στην Τουρκία μετράμε τρεις νίκες και δυο ήττες.\nΤο 1963/64 στον πρώτο γύρο του Κυπέλλου Πρωταθλητριών η ΑΕΚ των Χρηστέα, Αμερικάνου, Βασιλειάδη, Λαρετζάκη, Δερμανούτσου, Ζούπα, Τρόντζου, Τσάβα, Μόσχου, Νικητόπουλου, Οικονόμου, Μπαμπανικολού και Ατταλά αντιμετώπισε τη Galatasaray. Στη ρεβάνς του 73-66 του Καλλιμάρμαρου δεν αντέξαμε χάσαμε με το βαρύ 68-88 στην Κωνστανινούπολη και αποκλειστήκαμε. Για πρώτη φορά, φύγαμε νικητές από την πόλη μας, το 1971/72 όταν για το Κυπελλούχων κερδίσαμε την Besiktas, με 66-67.\nΗ επόμενη συνάντηση ήταν την περίοδο 1997/98. Τότε για την β’ φάση των ομίλων της Ευρωλίγκας, με τον Ιωαννίδη στον πάγκο αλώσαμε το Abdi Ipekci νικώντας την Ulker 63-70. Αγωνιστήκαμε με τους Coldebella 10, Lasa 3, Stansburry, Anderson 12, Χατζής 18, Larssen, Κακιούζης 11, Τσακαλίδης 4, Andersen, Alexander 12. Ο αγώνας σημαδεύτηκε –κατά τη γνώμη μoυ- από τη μη εμφάνιση του σήματος της ομάδας μας στις τηλεοπτικές οθόνες, από το κανάλι της γειτονικής χώρας που έκανε τη μετάδοση.\nΠρόπερσι ξαναπήγαμε στην Πόλη για να αντιμετωπίσουμε στο Abdi Ipekci τη σημερινή μας αντίπαλο, την Efes Pilsen. Παρά τις περί του αντιθέτου προβλέψεις πετύχαμε τη μοναδική μας νίκη (74-79) για τη διοργάνωση προς τέρψη και των 106 ηρωϊκών οπαδών μας που κέρδισαν κι αυτοί την μάχη της εξέδρας. Ο Dragan Sakota είχε χρησιμοποιήσει τους Blakney 16, Ζήση 4, Ταπούτο, Rillie 2, Χατζή 15, Antic 1, Πασχάλη, Betts 19, Κακιούζη 22.\nΤέλος πέρσι χάσαμε, πάντα στο Abdi Ipekci, από την Ulker με 75-69. Ο Φώτης Κατσικάρης είχε χρησιμοποιήσει τους : Lollis 8, Νικολαϊδη 3, Ζήση 6, Ταπούτο 2, Χατζή 5, Jenkins 23, Γλυνιαδάκη 8, Antik 3, Sekulic 9, Μπουρούση 2.\nPosted by haridimos at 3/30/2005 07:03:00 μ.μ. Δεν υπάρχουν σχόλια: Links to this post\nΚΥΝΗΓΩΝΤΑΣ ΤΟ ΟΝΕΙΡΟ\nΈφτασε σήμερα στην Κωνσταντινούπολη η Α.Ε.Κ., όπου αύριο θα δοκιμαστεί στο Abdi Ipekci απέναντι στην Efes Pilsen. Το έργο της γίνεται ακόμα δυσκολότερο αν συνυπολογίσουμε στο γεγονός πως οι Τούρκοι δεν έχουν ηττηθεί εντός έδρας φέτος στην διοργάνωση, την απόφαση της διοίκησής τους να έχουν ελεύθερη την είσοδο για το κοινό. Έτσι το συνήθως καυτό γήπεδό τους, αναμένεται ακόμα πιο καυτό. Πάντως αρκετές ομάδες τους έχουν ζορίσει φέτος εκεί... η Cibona (2π), η Real (4π), η Climamio (6π). Για να είμαστε ειλικρινείς πάντως δεν έχουμε και πολλές πιθανότητες να καταφέρουμε το απίθανο.\nΟι Τούρκοι έχουν ένα πολύ καλοδουλεμένο σύνολο που στηρίζεται στην άμυνα. Αν τα επιθετικά μας ατού δεν μπλοκαριστούν και καταφέρουν να βρίσκουν το δρόμο για το αντίπαλο καλάθι, τότε έχουμε τις δυνατότητες να ξεπεράσουμε τους 70 πόντους και να διεκδικήσουμε τη νίκη. Γιατί αν μείνουμε κάτω από τους 70, θεωρώ δεδομένη την ήττα. Είναι σχεδόν αδύνατο να τους νικήσουμε μέσα στην έδρα τους παίζοντας και με το δικό τους στυλ, στο οποίο αυτοί είναι μετρ.\nΚαθοριστικά θα είναι και τα ματς-απ σε περιφέρεια (Solomon, Dommercant, Arslan – Ζήσης, Χατζής, Bailey) και στη ρακέτα (Prkacin, Nikolic – Lollis, Nicevic). Στο ματς του Γαλατσίου είχαμε υποφέρει κάτω από τα καλάθια. Τώρα βέβαια θα υπάρχει και ο Pero που ήταν τραυματίας τότε και φυσικά ελπίζω αυτή τη φορά να μην ξεχαστεί στον πάγκο ο Μπουρούσης... Έτσι το συνήθες κενό που δημιουργεί στην αμυντική μας λειτουργία ο Sandro είναι πιο εύκολο να καλυφθεί.\nΝα επαναλάβω πως και με ήττα θα έχουμε ένα από τα οκτώ καλύτερα ρεκόρ στη δεύτερη φάση. Και τη σημασία του θα την καταλάβουμε στην κλήρωση των ομίλων για τη νέα χρονιά, που θα μας βρει μέσα στα ψηλά γκρουπ δυναμικότητας και όχι στα χαμηλά...\nΥ.Γ. (1) Μια νίκη περίμενα στις αναμετρήσεις με το Μαρούσι χθες στου Παπάγου, αλλά τελικά αυτή ήρθε στους Παίδες και όχι στους Εφήβους –όπως θα ήταν το πιο φυσιολογικό, με βάση τις φετινές τους πορείες. Πάντως η ήττα δεν είναι απαγορευτική για τη συνέχεια.\nΥ.Γ. (2) Φαίνεται πως και των εφήβων το μυαλό είναι ήδη στη Μόσχα ...\nPosted by haridimos at 3/29/2005 11:38:00 μ.μ. Δεν υπάρχουν σχόλια: Links to this post\nΧΕΙΡΟΥΡΓΕΙΟ ΑΠΟ ΤΑ ΚΟΡΑΚΙΑ ΑΛΛΑ ΕΙΜΑΣΤΑΝ ΚΑΙ ΙΔΑΝΙΚΟΙ ΑΥΤΟΧΕΙΡΕΣ ...\nΣήμερα χάσαμε όχι απλά την 3η θέση, αλλά ΚΑΙ την 4η θέση. Γιατί πλέον ισοβαθμούμε μαζί με Άρη-ΠΑΟΚ-Πανιώνιο στην 3η θέση ΚΑΙ ΕΙΜΑΣΤΕ ΑΙΣΙΩΣ 6οι... ΠΑΡΑΠΑΝΩ ΑΠΟ 5οι ΔΕΝ ΠΑΜΕ. Γιατι ? ΓΙΑΤΙ ΕΧΟΥΜΕ ΝΑ ΠΑΜΕ ΑΚΟΜΑ ΣΕ ΣΕΦ & ΟΑΚΑ (σίγουρες ήττες), ΚΑΙ ΟΛΕΣ ΟΙ ΠΟΛΛΑΠΛΕΣ ΙΣΟΒΑΘΜΙΕΣ ΜΑΣ ΑΦΗΝΟΥΝ ΕΞΩ. Και φυσικά γιατί οι Βασιλακοπουλαίοι προτιμάνε τη 'μπασκετομάνα' Θεσσαλονίκη στην τετράδα... Πάλι καλά που του Μακεδονικού του έχουμε ένα 2-0 και είναι λίγο δύσκολο να πέσουμε παρακάτω..\nΜετά από 18 χρόνια ο Απόλλωνας έφυγε ξανά με το διπλό από το γήπεδο μας. ΠΩΣ ΤΑ ΚΑΤΑΦΕΡΕ ? Πρώτα πρώτα σιγά την έδρα...Με 300 νοματαίους σκόρπιους σε γήπεδο των 5100 μόνο έδρα δεν είναι. Αλλά εδώ έλειπε η διοίκηση... Ο κόσμος μας μάρανε ;\nΜετά η διαιτησία.. ΣΧΙΝΑΣ - ΜΑΧΑΙΡΙΑΝΑΚΗΣ ΚΑΘΟΡΙΣΑΝ ΤΟ ΑΠΟΤΕΛΕΣΜΑ.\nΕΠΕΖΑΝ ΑΕΡΑ ΑΠΟΛΛΩΝΑ ΚΑΙ ΗΤΑΝ ΠΡΟΚΛΗΤΙΚΟΙ. Άφησαν και το υιό-Μάνο να παίρνει τα σφυρίγματα που όπως πάντα, εντελώς συμπτωματικά, ήταν όλα εναντίον μας.\nΤι να πρωτοπούμε...Από το καλάθι και φάουλ του Νικολαϊδη που δόθηκε απλό και έφαγε και τεχνική ο Κατσικάρης γιατί διαμαρτυρήθηκε, με αποτέλεσμα το 42-39 να μη γίνει 45-39 αλλά 42-44 με τις βολές της τεχνικής και το τρίποντο στην επίθεσή τους. Από τη σωρεία ανάποδων σφυριγμάτων... Από τον Russo που είπε σε ένα time-out “παίξτε σκληρά γιατί θα σας σφυρίζουν λίγα φάουλ” ; Χρόνια είχαμε να δούμε τέτοιο σφάξιμο, ειδικά στο (έστω και κατ'ευφημισμό) γήπεδό μας\nΒέβαια χάσαμα και από τα ηλίθια λάθη μας... Ας πούμε στο 31'24" ο Antik έχασε το layup εξ'επαφής μόνος του κάτω από το καλάθι. Ο Nicevic αλλά και ο Χατζής με τον Bailey έχασαν κάμποσα άλλα άχαστα... Από την είσοδο του Kus, που μπήκε με το σκορ στο 20-9 και κατάφερε να το γυρίσει έστω και χωρίς να κάνει λάθη. Αρκούσε η παρουσία του που μπλόκαρε το ρυθμό μας...\nΑπό το γεγονός ότι ξεχάστηκε στον πάγκο ο Μπουρούσης που ήταν ο μονος που γέμιζε το καλάθι μας... Από το γεγονός ότι ο Lollis που οργίασε την Πέμπτη δεν παίχθηκε καθόλου σήμερα. Από την τραγική αστοχία του Toby (3/11) που δείχνει να έχει κλατάρει...\nΚαι φτάνουμε στην τελευταία φάση...6.1" τρώμε το καλάθι και είναι 76-77 (με τον Αργυρόπουλο μόνο του να κάνει το μπάσιμο χωρίς να τον κλείνει κανένας.) Ο Ζήσης παίρνει τη μπάλα, μπάσιμο την αφήνει στο καλάθι και αστοχεί. (του γίνεται φάουλ πριν το σουτ που δε δόθηκε όπως και αυτό στον Nicevic νομίζω που βρέθηκε ξαπλωμένος στο παρκέ χωρίς να δοθεί τίποτα). Ρημπάουντ του Τόμπυ που από κάτω χάνει το καλάθι αφού η @@μπαλα αναπήδησε 2 φορές βασανιστικά στο στεφάνι.\nΕΙΝΑΙ ΓΕΛΟΙΟ ΝΑ ΝΙΚΑΣ ΔΥΟ ΦΟΡΕΣ ΤΗ ΣΚΑΒΟΛΙΝΙ, ΔΥΟ ΦΟΡΕΣ ΤΗΝ ΠΡΟΚΟΜ ΚΑΙ ΝΑ ΧΑΝΕΙΣ ΜΕΣΑ-ΕΞΩ ΑΠΟ ΤΟΝ ΠΑΝΙΩΝΙΟ ΚΑΙ ΤΟΝ ΑΠΟΛΛΩΝΑ.\nΥ.Γ. Στη Νόβα θα παίξει το ματς με την Efes, αφου παίζουμε ίδια ώρα με τους πράσινους και το συνδρομητικό επέλεξε το δικό τους αγώνα για να παιχθεί στο αναλογικό...\nPosted by haridimos at 3/28/2005 03:12:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΜΕ ΑΠΟΛΛΩΝΑ ΠΑΤΡΑΣ ΕΝΤΟΣ ΕΔΡΑΣ\nΜία και μοναδική φορά κατάφερε να μας κερδίσει ο Απόλλωνας Πάτρας στις 26 αναμετρήσεις που έχουν γίνει στο γήπεδο μας. Τα υπόλοιπα 25 ροζ φύλλα αγώνα είτε δύσκολα, είτε εύκολα, είτε πανεύκολα κατέληξαν στα κιτρινόμαυρα χέρια.\nΤελευταία φορά βρεθήκαμε αντιμέτωποι τον Μάρτη του 1999 στο ΟΑΚΑ μπροστά σε περίπου 700 οπαδούς μας. Ο αγώνας έγινε κάτω από ορυμαγδό φημών ότι εμείς σαν αδιάφοροι θα το ‘δίναμε’ στους Πατρινούς, ιδιαίτερα όταν ο Daniels έφυγε λίγα 24ωρα πριν το παιχνίδι για να παρευρεθεί στην κηδεία της γιαγιάς του. Όμως είχαμε ένα καταπληκτικό και αλάνθαστο Μιχάλη (28π με 7/7 2π, 11/1 1π, 1/1 3π, 6ρ) και κερδίσαμε πολύ εύκολα με 94-56. Ο Πολίτης χρησιμοποίησε τους : Παπανικολόπουλο 9, Κορωνιό 3, Μπαρλά 4, Βαφόπουλο 1, Arloukas 16, Χατζή 18, Ντικούδης 5, Τσακαλίδης 2, Νικολαϊδης, Andersen 8, Κακιούζη 28.\nΤέλος πέρσι ο Απόλλωνας επέστρεψε και την τελευταία αγωνιστική της Α1, κερδίσαμε δύσκολα με 85-81. Καλύτεροι παίκτες μας ο Quadre Lollis (24π με 10/11 2π) με τον Παντελή Παπαϊωακείμ (17π, 6ρ). Ο Κατσικάρης χρησιμοποίησε τους : Lollis 24, Νικολαϊδη 6, Ζήση 9, Ταπούτο 6, Μισιακό, Χατζή 18, Σουρλή 1, Παπανικολάου, Τσιάρα 3, Sekulic, Μπουρούση 1, Παπαϊωακείμ 17.\nPosted by haridimos at 3/27/2005 12:45:00 μ.μ. Δεν υπάρχουν σχόλια: Links to this post\nΠΡΩΤΑ Ο ΑΠΟΛΛΩΝΑΣ\nΜπορεί την Τετάρτη να παίζουμε το κρισιμότερο ευρωπαϊκό ματς της χρονιάς, στο οποίο θα κυνηγήσουμε την υπέρβαση σε μια έτσι κι αλλοιώς επιτυχημένη σεζόν εκτός συνόρων. Όμως την Κυριακή παίζουμε με τον Απόλλωνα στο Γαλάτσι, 99% μπροστά σε άδεια καθίσματα, ΠΑΟΚ, Άρης, Πανιώνιος κέρδισαν και έφτασαν κι αυτοί τις 13 νίκες και καλό είναι ΠΡΩΤΑ να καθαρίσουμε τους Πατρινούς και μετά να σκεφτούμε το ματς στην Κωσνταντινούπολη...\nΌπως ίσως θα έχετε διαπιστώσει, η στήλη υπάρχει ξανά σε έντυπη μορφή καθώς δημοσιεύεται εδώ και τρεις βδομάδες στον ιστορικό 'ΔΙΚΕΦΑΛΟ'. Τα άρθρα μπορείτε να τα βρίσκετε εδώ\nPosted by haridimos at 3/26/2005 01:23:00 π.μ. Δεν υπάρχουν σχόλια: Links to this post\nΚΕΡΔΙΣΑΜΕ ΚΑΙ ΣΥΝΕΧΙΖΟΥΜΕ ΝΑ ΕΛΠΙΖΟΥΜΕ\nΠαίζοντας συγκροτημένα και συνετά και χωρίς να πιάσουμε καμιά τρελή απόδοση πήραμε τη νίκη που θέλαμε απέναντι στην Prokom. Ο αγώνας ήταν αμφίρροπος μέχρι τα μέσα της δεύτερης περιόδου. Κάπου εκεί σοβαρευτήκαμε, κλείσαμε στην άμυνα, βρήκαμε λύσεις στην επίθεση, πήραμε ένα προβάδισμα γύρω στους δέκα πόντους και το συντηρήσαμε χωρίς προβλήματα μέχρι το τέλος. Δυστυχώς, οι Τούρκοι δε μας έκαναν τη χάρη αφού έπαθαν ... κλακάζ στο 4ο δεκάλεπτο, το 50-49 έγινε 64-49 για να χάσουν τελικά με 11 πόντους. Έτσι όλα θα κριθούν την ερχόμενη Τετάρτη στην Πόλη, όπου με νίκη θα πάρουμε την πρώτη θέση και συνάμα το πλεονέκτημα έδρας στα playoff, ενώ με ήττα θα αποχαιρετίσουμε με ψηλά το κεφάλι τη διοργάνωση τερματίζοντας τρίτοι στην ισοβαθμία. Θεωρητικά υπάρχει η πιθανότητα να χάσει η Benetton στην Πολωνία, αλλά πολύ απλά αυτά δε γίνονται. Μόνο ο Ολυμπιακός του Subodic θυμάμαι να έχει κάνει παρόμοια αυτοκτονία... Το 2002 που έχασε στη Λιουμπλιάνα από την αδιάφορη Ολύμπια.\nΑκόμα και να συμβεί το πιθανότερο, δηλαδή να αποκλειστούμε, η ΑΕΚ θα έχει πραγματοποιήσει την καλύτερή της σεζόν στην κορυφαία διασυλλογική διοργάνωση τα τελευταία τέσσερα χρόνια. Πέρσι χάσαμε την πρόκριση στη β’ φάση στην ισοβαθμία, πρόπερσι είχαμε το τραγικό 1-13 και μόνο το 2001/02 είχαμε σχετικά αξιόλογη πορεία. Όμως εκεί τερματίσαμε με 2-4 και έχοντας χάσει και τις μαθηματικές μας ελπίδες την 5η αγωνιστική όταν οι διαιτητές μας πέρασαν χειρουργείο στο ΟΑΚΑ στο ματς με τον Παναθηναϊκό. Φέτος έχουμε κάνει ήδη τέσσερις νίκες και θα διεκδικούμε την πρόκριση όσο παίζεται το τελευταίο σαραντάλεπτο στο Abdi Ipekci.\nΝα σημειώσουμε πως με τις τέσσερις νίκες, μπορεί να μην περάσουμε στους ‘οκτώ’, αλλά θα είμαστε μέσα στις οκτώ καλύτερες –βάσει ρεκόρ- ομάδες της β’ φάσης. Τριπλή ισοβαθμία στις 4 νίκες προβλέπεται και στον όμιλο του Παναθηναϊκού.\nΠάνω από μας θα βρίσκονται μόνο η Maccabi με τη CSKA, που στους ομίλους τους οι δεύτεροι προκρίνονται με τρεις νίκες...\nΓι’αυτό τους ήθελα στον όμιλό μας ... αλλά δυστυχώς η τυχερή ήταν η Scavolini…\nΥ.Γ. Χθες έβλεπα στο βίντεο το ματς με τον Άρη στο Αλεξάνδρειο... Τι έμπνευση ήταν αυτή ρε Φώτη με τον Kus στο τελευταίο πεντάλεπτο; Γιατί δεν δοκίμασες να ξαναβάλεις το Σωτήρη που με αυτόν μέσα πήραμε διαφορά στο τέλος του ημιχρόνου; Μας στοίχισε η κούραση, αλλά μας στοίχισε και η επιλογή να παίξει ο Γλυνιαδάκης τον Σχορτσιανίτη στο β’ δεκάλεπτο... Γιατί τα θυμάμαι τώρα αυτά ; Γιατί αν είχαμε πάρει το διπλό στη Θεσσαλονίκη μπορεί να χτυπούσαμε και κάτι παραπάνω στη βαθμολογία... Τώρα ακόμα και για την τετράδα είναι ζόρικα...\nPosted by haridimos at 3/25/2005 05:28:00 μ.μ. Δεν υπάρχουν σχόλια: Links to this post\nΜΕ ΠΑΘΟΣ ΓΙΑ ΤΗ ΝΙΚΗ\nΤο πιο κρίσιμο –μέχρι το επόμενο- ευρωπαϊκό παιχνίδι της δίνει την Πέμπτη η ομάδα μας. Μπορεί 'όλοι οι δρόμοι να οδηγούν στο Γαλάτσι', αλλά κάτι η ώρα έναρξης (21:10), κάτι το τριήμερο της 25ης Μαρτίου που ακολουθεί, κάτι η δικαιολογία που πάντα έχει πρόχειρη ο αεκτζής όταν πρόκειται για το μπάσκετ, συνηγορούν πως δεν θα υπάρχει αρκετός κόσμος. Δε νομίζω βέβαια η προσέλευση να είναι σε επίπεδα Maccabi, αλλά δύσκολα θα φτάσει σε αυτά των αγώνων με Benetton ή πολύ περισσότερο με την Efes…\nΗ νίκη μπορεί να μην μας δώσει την πρόκριση, στην περίπτωση που οι Ιταλοί κερδίσουν τα δυο παιχνίδια που τους έχουν απομείνει. Όμως το ροζ φύλλο είναι μονόδρομος για πολλούς λόγους. Ένας είναι το πρεστίζ. Όπως και να το κάνουμε, άλλο είναι να αποκλείεσαι με ρεκόρ 3-3 κι άλλο με ένα 4-2 και στην ισοβαθμία. Τη διαφορά θα τη δούμε και του χρόνου στους ορισμούς των γκρουπ δυναμικότητας για την αρχική κλήρωση. Ένας άλλος λόγος είναι για να μην πετάξουμε από πριν στα σκουπίδια τυχόν δώρο που θα μας κάνουν οι Τούρκοι που παίζουν μισή ώρα μετά από μας. Και ο κυριότερος είναι για να κλείσουμε με τον καλύτερο τρόπο τις εντός έδρας φετινές Ευρωπαϊκές βραδιές μας. Αυτές που μας έκαναν τόσο περήφανους αφού μας ξαναέβαλαν στο χάρτη με τις μεγάλες ομάδες της Γηραιάς Ηπείρου.\nΟι Πολωνοί μπορεί να έρχονται χωρίς τον Miller και κυρίως τον Jagodnik, αλλά στο μπάσκετ, αν δεν παίξεις δεν μπορείς να κερδίσεις. Χρειάζεται προσοχή, αυτοσυγκέντρωση και σοβαρότητα για να φτάσεις στην κατάκτηση του ροζ φύλλου, ακόμα και απέναντι σε μια φαινομενικά αδιάφορη αντίπαλο. Οι δυο συνεχόμενες ήττες σε Treviso & Αλεξάνδρειο μας έφεραν πίσω στους στόχους μας εκτός & εντός Ελλάδας. Μπορούμε να αποδείξουμε πως ήταν μια απλή παρένθεση, κάνοντας την αρχή από το ματς κόντρα στους Πολωνούς.\nΥ.Γ. (1) Δεν θα υπάρχουν τελικά οι πτυσσόμενες εξέδρες αύριο καθώς δεν έχουν ετοιμαστεί ακόμα. Λογικά θα πρέπει να τις περιμένουμε κατά το παιχνίδι με τον Ηρακλή... Ενημερωτικά θα μπουν αρχικά μόνο στις δυο πλευρές, δηλαδή πίσω από τους πάγκους κι απέναντι από αυτούς και όχι στα πέταλα.\nΥ.Γ. (2) Τα ... διαλυμένα παιδικοεφηβικά της ΑΕΚ, προκρίθηκαν στην τελική φάση των πρωταθλημάτων της ΕΣΚΑ. Το πρόγραμμα των ομάδων μας είναι :\nΤρίτη 29/3, κλειστό Παπάγου, ΑΕΚ-ΜΑΡΟΥΣΙ, παίδες 20.00 - έφηβοι 21.30\nΚυριακή 3/4, κλειστό Πανελληνίου, ΠΕΡΙΣΤΕΡΙ-ΑΕΚ, παίδες 17.00 - έφηβοι 18.30\nΤρίτη 5/4, κλειστό Αιγάλεω, ΑΕΚ-ΗΛΥΣΙΑΚΟΣ, παίδες 20.00 - έφηβοι 21.30\nΚυριακή 10/4, κλειστό Αιγάλεω, ΑΕΚ-ΠΑΝΑΘΗΝΑΙΚΟΣ, παίδες 17.00 - έφηβοι 18.30\nΤρίτη 12/4, κλειστό Λεωφόρου (ΠΑΟ), παίδες ΑΕΚ-Α.Σ ΔΟΥΚΑΣ 20.00, έφηβοι ΑΕΚ-Α.Ο ΠΛΑΤΩΝ 21.30\nPosted by haridimos at 3/24/2005 12:51:00 π.μ. Δεν υπάρχουν σχόλια: Links to this post\nΥ.Γ. Τα ... διαλυμένα παιδικοεφηβικά της ΑΕΚ, προκρίθηκαν στην τελική φάση των πρωταθλημάτων της ΕΣΚΑ. Το πρόγραμμα των ομάδων μας είναι :\nAΣ ΠΡΟΣΕΧΑΜΕ ...\nΜπορεί στο Αλεξάνδρειο, σε αντίθεση με το Treviso, να μπήκαμε από νωρίς δυνατά στο παιχνίδι, να πήραμε το προβάδισμα στο σκορ και να το διατηρήσαμε σταθερά και αταλάντευτα μέχρι το 35', αλλά τελικά φύγαμε με το κίτρινο φύλλο αγώνα ... Να φταίει η κούραση από τα συνεχόμενα παιχνίδια Ελλάδα – Ευρώπη που ειδικά όταν έχουμε εκτός έδρας αγώνα με μετακινήσεις και μεσοβδόμαδα και το Σαββατοκύριακα, μας βγαίνει περισσότερο ; Θυμηθείτε τα ματς σε Πέζαρο και Πάτρα για παράδειγμα...Κι έτσι η άμυνά μας να μοιάζει ελβετικό τυρί από τις τρύπες ... Δεκατρείς φορές δεχθήκαμε πάνω από 80 πόντους, τις 11 φύγαμε με σκυμμένο το κεφάλι από το γήπεδο. Δε νομίζω πως είναι τυχαίο... Γιατί πχ στο Ιβανώφειο και οι δυο μας νίκες ήρθαν από την άμυνα και όχι από την καλή μας επιθετική εμφάνιση. Να φταίει η ... κατάρα του Αλεξάνδρειου, που επί Α1 μετράμε μόλις 2 νίκες σε 20 ματς με τον Άρη, άλλο ένα 3-14 με τον ΠΑΟΚ και αν βάλουμε και το κύπελλο φτάνουμε συνολικά στο 5-37 ; Γιατί οι άλλες νίκες μας έχουν γίνει είτε στη Λάρισα (δυο φορές με τον Άρη), είτε στο Ιβανώφειο, είτε στην Πυλαία...\nΜπορεί να είναι κι αυτά, αν και προσωπικά πιστεύω πως οι λόγοι είναι άλλοι... Ο βασικότερος, για μένα, η απουσία πλέϊ-μέϊκερ που θα μπορεί να κοντρολάρει το ρυθμό μας και θα ηρεμεί το παιχνίδι μας όταν χρειάζεται. Ο Davor Kus, δυστυχώς δεν μπορεί να κάνει κάτι τέτοιο και η έλλειψη αξιόπιστης εναλλακτικής λύσης στον πάγκο στο '1' φαίνεται. Ο Νικολαϊδης είναι εξαιρετικός για 3ος point-guard με ειδικές αποστολές, αλλά δεν κάνει για αυτό το πράγμα. Και πολύ φοβάμαι, πως αυτό το κενό μας, θα το πληρώσουμε στη δύσκολη συνέχεια στο πρωτάθλημα...\nΣτο πρωτάθλημα, που η ήττα μας στοίχισε το κλείδωμα της 3ης θέσης από τώρα... Και όχι μόνο.. Πλέον, τα ματς μέχρι το τέλος της ρέγκιουλαρ σίζον θα είναι οριακά και τα περιθώρια για απώλειες ελάχιστα. Και αν αναλογιστούμε πως έχουμε να παίξουμε στο ΟΑΚΑ με τον Παναθηναϊκό αλλά και στο ΣΕΦ με τον Ολυμπιακό που ψάχνει τις νίκες για την είσοδο στην οκτάδα, το έργο μας είναι εξαιρετικά δύσκολο... Μόνο το παιχνίδι με τον Πανιώνιο να μην είχαμε χάσει στην πρεμιέρα, πόσο διαφορετική θα ήταν η κατάσταση... Όπως λέω και στον τίτλο.. Ας προσέχαμε.\nΥ.Γ. Την Πέμπτη η νίκη είναι μονόδρομος. Όχι μόνο για να διατηρήσουμε τις ελπίδες πρόκρισης. Αλλά και για να πέσει με τον καλύτερο τρόπο η αυλαία στις εντός έδρας ευρωπαϊκές μας υποχρεώσεις.\nPosted by haridimos at 3/22/2005 01:06:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΣΕ ΑΡΗ\nΣε 46 παιχνίδια που έχουν γίνει έχουμε νικήσει μόλις 14 φορές ενώ έχουμε χάσει 32.. Ξεκινήσαμε με νίκες τη δεκαετία του ’60 όταν χάναμε σπάνια, στις αρχές του ’70 τα πράγματα ήταν μοιρασμένα, στην ακμή του Άρη που ακολούθησε χάναμε από τα ...αεροδρόμια, για να εξισορροπήσουμε ξανά τα τελευταία χρόνια.\nPosted by haridimos at 3/20/2005 10:07:00 π.μ. Δεν υπάρχουν σχόλια: Links to this post\nΕίναι εξαιρετικά απλά...\n1)Αν κερδίσουμε την Efes στην Πόλη, τότε προκρινόμαστε ακόμα και αν χάσουμε (φτου-φτου) από τους Πολωνούς.\n2)Αν η Efes νικήσει στην Ιταλία, προκρινόμαστε αν νικήσουμε τους Πολωνούς.\n3)Αν χάσουμε και τα δυο ματς, προκρινόμαστε αν χάσουν οι Ιταλοί επίσης και τα δυο ματς.\nΣε όλες τις άλλες περιπτώσεις βλέπουμε τη συνέχεια από το Supersport.\nΤο κορυφαίο σενάριο το διάβασα στην ... Πράβντα (σόρρυ την Αυριανή της δεκαετίας του '80)\n"Αν κερδίσει (η ΑΕΚ) την Εφές και χάσει από την Προκομ εντός έδρας τότε υπάρχουν δυο ενδεχόμενα : αν η Μπενετόν κερδίσει την Εφές τότε προκρίνεται αυτή μαζί με την ΑΕΚ (θα έχουν από τέσσερις νίκες ενώ οι Τούρκοι θα μείνουν στις τρεις), ενώ αν χάσει η Μπενετόν από την Εφές τότε βλέπει τις πιθανότητες πρόκρισης να ελαχιστοποιούνται, καθώς στην τριπλή ισοβαθμία στις 4 νίκες, θα έχουν οι τρεις ομάδες από δυο νίκες επί ενός αντιπάλου, αλλά από την άλλη θα υστερεί σε γκολ-αβερέϊτζ λόγω των 20 πόντων που έχασε στο Τρεβίζο, αν και πάλι οι ομάδες θα προκριθούν θα αναδειχθούν από ένα ... δύσκολο goal-average που ίσως κρύβει ανατροπές."\nΚαλά όλα αυτά όμως ...\n1/Aν εμείς νικήσουμε την Efes περνάμε ότι και να γίνει στα άλλα ματς, αφού θα ισοβαθμούμε -στη χειρότερη- με τους Τούρκους και θα τους έχουμε πάρει 2 φορές...\n2/Αν εμείς νικήσουμε την Efes και χάσουμε από την Prokom θα έχουμε 4 νίκες. Η Benetton σύμφωνα με αυτό το σενάριο θα έχει χάσει από την Efes, αρα αν νικήσει στην Πολωνία θα πάει στις 3. Οι Τούρκοι θα πάνε στις 4 νίκες. ΣΥΝΕΠΩΣ ΔΕΝ ΥΠΑΡΧΕΙ ΤΡΙΠΛΗ ΙΣΟΒΑΘΜΙΑ ΣΕ ΑΥΤΗ ΤΗΝ ΠΕΡΙΠΤΩΣΗ....\n3/ΑΚΟΜΑ ΚΙ ΑΝ ΥΠΗΡΧΕ ΤΡΙΠΛΗ ΙΣΟΒΑΘΜΙΑ -ΠΟΥ ΔΕ ΓΙΝΕΤΑΙ- ΟΙ ΤΡΕΙΣ ΟΜΑΔΕΣ ΜΕΤΑΞΥ ΤΟΥΣ ΔΕ ΘΑ ΕΙΧΑΝ ΙΔΙΕΣ ΝΙΚΕΣ ΜΕ ΒΑΣΗ ΤΟ ΣΕΝΑΡΙΟ ΤΟΥ ΣΥΓΚΕΚΡΙΜΕΝΟΥ ΔΗΜΟΣΙΟΓΡΑΦΟΥ... Εμείς θα είχεμε 1-1 με Benetton, 2-0 με Efes = 3-1. Οι Ιταλοί 1-1 με μας, 0-2 με Efes, και η Efes 2-0,0-2.\nΝα συστήσουμε στο δημοσιογράφο το πόνημα που διαφημίζει ο ... Λιακόπουλος . "ΚΑΡΑΘΕΟΔΩΡΗ - Η θεωρία της σχετικότητας & οι άσχετοι"...\nPosted by haridimos at 3/19/2005 12:19:00 π.μ. Δεν υπάρχουν σχόλια: Links to this post\nΜΟΝΟ ΜΕ ΘΑΥΜΑ ΠΛΕΟΝ\nΞεθώριασε το όνειρο της πρόκρισης στην επόμενη φάση της Euroleague, μετά όχι μόνο από τη βαριά ήττα μας στο Treviso, αλλά κυρίως (για μένα) έπειτα από την -δύσκολη- νίκη της Efes στην Πολωνία που κάνει την -οδυνηρή για μας- τριπλή ισοβαθμία σχεδόν βέβαιη. Για να προκριθούμε πλέον, είτε θα πρέπει να κερδίσει η Prokom τους Ιταλούς την τελευταία αγωνιστική, κάτι που θα συνιστούσε αυτοκτονία από την πλευρά τους και δε νομίζω πως ο Messina θα άφηνε να πάθει κάτι τέτοιο. Το άλλο ενδεχόμενο που μας δίνει το εισιτήριο, είναι να κερδίσουν οι Τούρκοι στην Ιταλία (γιατί να κερδίσουμε εμείς στο Abdi Ipekci μάλλον πάει στη σφαίρα της επιστημονικής φαντασίας). Με την πρώτη ματιά κάτι τέτοιο είναι πιθανό, αφού η Efes θα θέλει να καθαρίσει την 1η θέση και το πλεονέκτημα στην προημιτελική φάση. Το ερώτημα είναι απλό... Χρειάζονται οι Τούρκοι το διπλό στην Ιταλία για να βγούνε πρώτοι ;\nΔυστυχώς δεν τους είναι απαραίτητο... Σε τριπλή ισοβαθμία, η Benetton θα έχει +12 με μας, -9 από το ματς στην Πόλη και + όσο κερδίσει τους Τούρκους (χ), δηλαδή χ+3. Η Efes θα έχει +9 με τη Benetton, -χ από την ήττα στο Τρεβίζο, ψ-1 από την νίκη με μας, δηλαδή ψ+8-χ. Εμείς με τη σειρά μας θα είμαστε στο -12 από τους Ιταλούς και στο 1-ψ από τους Τούρκους, δηλαδή 1-ψ-12 = καλημέρα θλίψη, καθώς δεν έχουμε καμιά πιθανότητα να περάσουμε. Οι Τούρκοι λοιπόν για να περάσουν σαν πρώτοι, ακόμα κι αν χάσουν στην Ιταλία, μπορούν κάλλιστα να κερδίσουν εμάς με μεγαλύτερη διαφορά και να υπερκαλύψουν τη Benetton στην ισοβαθμία...\nΤο ματς κρίθηκε σε δυο χρονικό σημεία : στο κάκιστο ξεκίνημά μας και στα μέσα του 3ου δεκάλεπτου. Στην αρχή του αγώνα, δεν πληρώσαμε τόσο το μούδιασμα του 8-0 στο πρώτο ενάμισι λεπτό, όσο την επιθετική μας αφλογιστία που μας άφησε για ένα ολόκληρο πεντάλεπτο άποντους, την ώρα που βγάζαμε άμυνες και οι Ιταλοί έμεναν καθηλωμένοι και αυτοί στους 8. Στην 3η περίοδο τώρα, καταφέραμε να γυρίσουμε το ματς και να κατεβάσουμε τη διαφορά στους 5 πόντους (κάνοντας το 37-23 του 19', 37-32 στο 23'), αλλά τα συνεχόμενα τρίποντα του Garnett και των υπόλοιπων έβαλαν ταφόπλακα στις ελπίδες μας.\nΗ ήττα αυτή ήταν καλή για να προσγειώσει όσους νόμισαν πως ξαφνικά γίναμε η σούπερ ομάδα που τους έχει όλους για την πλάκα της. Μπήκαμε στη 2η φάση σαν outsider για την πρόκριση, και πάντα outsider παραμέναμε. Και για μένα είναι επιτυχία που η ομάδα έφτασε εδώ που έφτασε, που μπορεί να κλείσει την ευρωπαϊκή της πορεία με περισσότερες νίκες από ήττες και που θα έχει έστω και μαθηματικές ελπίδες πρόκρισης μέχρι και την τελευταία αγωνιστική.\nΚαι μερικές στατιστικές (και όχι μόνο) επισημάνσεις...Δεύτερο φετινό ματς με άποντο το Χατζή... Ποιο ήταν το προηγούμενο; Στη Siena που χάσαμε με 19... Τώρα χάσαμε με 20... Καθόλου τυχαίο.. Χωρίς το Νικόλα και τους πόντους του, είμαστε άλλη ομάδα... Και ας δούμε λίγο και τους 'πενταδάτους' Κροάτες... Ο Nicevic συνεχίζει σταθερά να κάνει αυτό που έχω πει εδώ και καιρό... Πως όταν ξεκινάει βασικός, είναι σπάνιες οι φορές που παίζει σύμφωνα με την αξία του... Στα 14 παιχνίδια που ήρθε από τον πάγκο είχε 15,1 πόντους μέσο όρο μόλις και στα άλλα 14 που άρχισε πεντάδα σκόραρε μετά βίας 7.1 πόντους... Καλά για τον έτερο Κροάτη δεν υπάρχει λόγος να το συζητάμε... Αν θέλαμε να παίξουμε καλή περιφερειακή άμυνα, θα έπρεπε να επιλέξουμε τον Πελεκάνο ή και τον Νικολαϊδη για βασικούς και όχι τον Davor...\nΥ.Γ. Τελικά ο Ivkovic έχασε από τη Winterthur στη Μόσχα και δε θα πάει αήττητος στο final-four. Έκανε και τη χάρη στο Bondi και μάλλον αφήνει και τον Malkovic έξω.\nPosted by haridimos at 3/17/2005 12:58:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΣΕ BENETTON\nΓια 3η φορά θα παίξουμε στο Treviso και το Pallaverde απόψε κι έχουμε χάσει και στις 2 προηγούμενες επισκέψεις μας.\nΤην 1η Μάρτη 2001, χάσαμε με 90-74 στο 2ο ματς της σειράς των προημιτελικών, με τον Brown να μας βάζει 27 πόντους. Ο Dusan Ivkovic είχε χρησιμοποιήσει τους : Stefanov 10, Hansell 6, Hammink 2, Χατζής 10, Kutluay 6, Ντικούδης 12, Muursepp 9, Betts 13, Κακιούζης 6.\nΜε μεγάλη διαφορά χάσαμε και πρόπερσι, στην τελευταία αγωνιστική της πρώτης φάσης των ομίλων, που είχαμε κάνει το ταπεινωτικό 1-13. Μόνο ο ΜουΜου με τον Δήμο και τον Betts είχαν ξεχωρίσει στην ήττα με 72-59. Στον πάγκο ήταν ο Dragan Sakota και παίξαμε με : Blakney 18, Ζήση 5, Ταπούτο, Χατζή 3, Κικίλια 2, Ντικούδη 16, Antik 4, Betts 11.\nΣυνολικά έχουμε αγωνιστεί 19 φορές στην Ιταλία, τις 17 με αντίπαλο Ιταλική ομάδα και μετράμε τρεις νίκες όλες τα τελευταία χρόνια.\nPosted by haridimos at 3/16/2005 03:21:00 μ.μ. Δεν υπάρχουν σχόλια: Links to this post\nΤΟ ΜΥΑΛΟ ΠΛΕΟΝ ΣΤΟ TREVISO\nΓκαζώνοντας στο τελευταίο δεκάλεπτο, όταν πέτυχε ένα επιμέρους 34-12 που οδήγησε στο τελικό 93-67, η Βασίλισσα καθάρισε με την εγχώρια της υποχρέωση και πλέον αφοσιώνεται στο αυριανό ματς του Treviso. Το θετικό από το Κυριακάτικο παιχνίδι, πέρα από τη διαφορά των 26 πόντων και την ψυχολογική ώθηση που δημιουργεί, ήταν η εμφάνιση του Μπουρούση. Ο Γιάννης, πέτυχε ρεκόρ καριέρας σημειώνοντας 24 πόντους (με 9/15 δίποντα, 1/ 2 τρίποντα αλλά και 3/6 βολές) ενώ παράλληλα κατέβασε και 11 ρημπάουντ (6-5). Από τη στιγμή που αυτό ήταν το 3ο συνεχόμενο καλό του παιχνίδι, τότε σίγουρα μπορούμε να πούμε πως έχει ξεπεράσει το διάστημα της αγωνιστικής κάμψης που εμφάνισε μετά την επιστροφή του Nicevic. Και δεν είναι καθόλου μα καθόλου απίθανο να δούμε το όνομά του το καλοκαίρι στα draft του ΝΒΑ. (Διαβάστε τι γράφει γι'αυτόν το draftcity.com ). Για το Ζήση το θεωρώ δεδομένο πως θα είναι μέσα και μάλλον κάτω από το #50.\nΠρόπερσι σε Ελλάδα και Ευρώπη (χωρίς playoff)κάναμε 21 (20+1) νίκες. Πέρσι πέσαμε στις 20 (14+6). Φέτος φτάσαμε ήδη τις 23 νίκες και ενώ έχουμε ακόμα 6 ματς στην Α1 και 3 στην Ευρώπη.\nΑκόμα όμως δεν έχουμε καθαρίσει ούτε καν την είσοδο στην τετράδα στην Ελλάδα. Ο Άρης με τον ΠΑΟΚ είναι στις 11, και την Κυριακή αν χάσουμε στο Αλεξάνδρειο θα νοιώθουμε την ανάσα τους στη βαθμολογία. Ενώ ας μην ξεχνάμε πως ναι μεν ξεφύγαμε από τον 3ο Πανιώνιο, αλλά μόνο με ένα βαθμό και οι κυανέρυθροι μας έχουν 2-0 φέτος... Το ιδανικό σενάριο θα ήταν να περάσουμε αλώβητοι από τον Άρη και να κερδίσει ο ΠΑΟΚ τον Πανιώνιο στην Πυλαία, οπότε σχεδόν θα κλειδώναμε την 3η θέση.\nΑυτά θα τα ξανασκεφτούμε από την Πέμπτη... Τώρα προέχει ο αγώνας με τη Benetton στο Treviso. Η αποστολή μας είναι σίγουρα δύσκολη... Οι πρωτοπόροι της Ιταλίας (και φετινοί κυπελλούχοι) θέλουν να μας κερδίσουν, και με διαφορά, για να μας 'βάλουν από κάτω' στο κυνήγι της πρόκρισης. Έχουν σαφέστατα μια πιο έμπειρη ομάδα από τη δική μας και ένα προπονητή από τους καλύτερους της Ευρώπης στον πάγκο τους. Τα δεδομένα είναι φυσικά με το μέρος τους αλλά θα πρέπει να τονίσω πως όποιο αποτέλεσμα και να έρθει το πολύ-πολύ να μας ψαλιδίσει τις ελπίδες για υλοποίηση του ονείρου. Δεν μπορεί να τις εξαφανίσει. Γιατί ακόμα κι αν χάσουμε ΚΑΙ στην Ιταλία, αλλά ΚΑΙ από την Prokom, πάλι θα διεκδικούμε την πρόκριση στην Κωνσταντινούπολη στο τελευταίο παιχνίδι.\nΥ.Γ. (1) Ελάχιστος ο κόσμος την Κυριακή στο Γαλάτσι, αλλά αρκετά εκδηλωτικός. Η παντελής απουσία κάθε μορφής της διοίκησης χτύπησε πιο άσχημα πάντως.\nΥ.Γ. (2) Με την Prokom ενδέχεται το γήπεδο να μην είναι τόσο κρύο. Όχι γιατί θα γεμίσει, αλλά γιατί οι εξέδρες θα είναι πιο κοντά στο παρκέ. Οι πτυσσόμενες κερκίδες του Ολυμπιακού των Άνω Λιοσίων είναι καθ'οδόν...\nPosted by haridimos at 3/15/2005 05:55:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΜΕ ΠΑΝΕΛΛΗΝΙΟ\nΜπορεί να πέρασαν 18 χρόνια από την τελευταία φορά που υποδεχθήκαμε τον Πανελλήνιο, αλλά ο αποψινός θα είναι ο 26ος εντός έδρας αγώνας μας με αντίπαλο τους Ολυμπιονίκες που έφτιαξαν την πρώτη δυναστεία του Ελληνικού μπάσκετ στη δεκαετία του '50. Σε αυτά τα παιχνίδια γνωρίσαμε μόνο μια φορά την ήττα.\nΟ Πανελλήνιος συμμετείχε σχεδόν ανελλειπώς στα πρώτα χρόνια της Α' Εθνικής, αλλά η ΑΕΚ ήταν πολύ ανώτερή του και έφτανε εύκολα στις νίκες : 82-72 (64), 90-57 (65), 95-60 (67), 83-66 (68), 94-73 (69), 94-82 (70). Ο αγώνας του 70/71 ήταν ντέρμπυ και κερδίσαμε δύσκολα με 77-75. Την επόμενη χρονιά όμως το κοντέρ της διαφοράς έφτασε τους 55 (105-50) που είναι και η μεγαλύτερη μέχρι σήμερα.\nΗ ΑΕΚ συνέχισε να κερδίζει εύκολα ή δύσκολα τους σημερινούς της αντιπάλους : 75-67 (73), 81-60 (74), 67-63 (75), 87-67 (76), 77-75 (77), 91-68 (78), 101-78 (79). Το 1979/80 είχαμε το ιδιότυπο σύστημα με τους δυο γύρους και κερδίσαμε ξανά με 77-58 στην πρώτη φάση και 81-64 στη δεύτερη. Δύσκολη νίκη και την επόμενη σεζόν με 76-75. Χάσαμε από την παρέα του Μάλλαχ για πρώτη -και μοναδική μέχρι τώρα φορά- το 1981/82, με το καθαρό 63-75. Επανήλθε η τάξη όμως στη συνέχεια : 101-78 (83), 69-60 (84), 94-74 (85), 89-74 (86).\nΤην πρώτη χρονιά της Α1, ο ΠΓΣ έπαιζε στην Α2 αλλά κέρδισε την άνοδο και τον βρήκαμε στα playoff όπου και νικήσαμε με 81-73. Τέλος την επόμενη χρονιά, και τελευταία του Πανελλήνιου στην Α1 πριν τη φετινή, πήραμε το ροζ φύλλο αγώνα εύκολα με 97-71. Ο αγώνας είχε γίνει το Σάββατο 12 Μαρτίου.\nPosted by haridimos at 3/13/2005 10:32:00 π.μ. Δεν υπάρχουν σχόλια: Links to this post\nΤΡΕΛΛΑΝΕ ΜΑΣ ΑΕΚΑΡΑΑΑ !!\nΜια ΑΕΚ βγαλμένη μέσα από τα καλύτερα όνειρά μας, ξεδίπλωσε όλες της τις αρετές στο παρκέ της Olivia Sport Halle, μπήκε από την αρχή στη θέση του οδηγού, έκανε ένα εκπληκτικό πρώτο δεκαπεντάλεπτο, στο οποίο προηγήθηκε με 8-36 και έφτασε τελικά στην δίκαιη και επιβλητική επικράτηση, κερδίζοντας και το χειροκρότημα των Πολωνών. Το σκορ θα μπορούσε σίγουρα να είναι μεγαλύτερο από το 59-75 αλλά δε νομίζω πως αυτό είναι κάτι που θα μας χρειαστεί τελικά. Με το Ζήση να βγάζει και πάλι μάτια, δικαιώνοντας όσους πίστεψαν πως μπορεί να παίξει βασικός στο '1' και με τη συνολική μας αμυντική λειτουργία να είναι για σεμινάρια, η Prokom δεν είχε καμιά τύχη. Πάντως δεν είναι κακή ομάδα και δε θα πρέπει να αποκλείσουμε το ενδεχόμενο να κάνει μια νίκη στον όμιλο.\nΕπειδή ακούστηκαν διάφορες βλακείες χθες, πως και καλά η ΑΕΚ 'μόνο αν αυτοκτονήσει θα αποκλειστεί', να ενημερώσω όσους τα λένε αυτά πως είναι βαθιά νυχτωμένοι. Το πιθανότερο σενάριο αυτή τη στιγμή, είναι να πάμε σε τριπλή ισοβαθμία ΑΕΚ, Efes, Benetton στις 4 νίκες. Σε αυτή την περίπτωση μετράει η διαφορά στα μεταξύ μας αποτελέσματα. Εμείς ξεκινάμε από το +9 (8 με τους Ιταλούς, 1 με τους Τούρκους), η Efes από το +8 και η Benetton από το -17. Για να εξασφαλίσουμε λοιπόν την πρόκριση, δε θα πρέπει μόνο να χάσουμε με κάτω από 8 πόντους στην Ιταλία, αλλά η αθροιστική διαφορά που θα χάσουμε -αν χάσουμε- τα 2 ματς σε Ιταλία, Κωνσταντινούπολη να μην ξεπεράσει τους 9 πόντους.\nΗ ομάδα μας έχει δείξει εξαιρετική συνέπεια στις ευρωπαϊκές της εμφανίσεις φέτος κι έτσι σίγουρα μπορούμε να ελπίζουμε. Πριν από την Τετάρτη και το Treviso, υπάρχει όμως το ματς με τον Πανελλήνιο την Κυριακή που είναι αρκετά σημαντικό και καλά κάναμε και κατεβάσαμε ταχύτητα χθες, ώστε να εμφανιστούμε πιο ξεκούραστοι στο Γαλάτσι. Το έχω γράψει αρκετές φορές, πως δεν έχουμε περιθώρια απώλειας βαθμών και η πιθανή ήττα του Πανιωνίου από τον Παναθηναϊκό, μπορεί να μας αφήσει μόνους τρίτους στη βαθμολογία αν φυσικά πάρουμε το ροζ φύλλο από τους Ολυμπιονίκες.\nΥ.Γ. (1) Φυσικά οι κιτρινόμαυρες καθημερινές εφημερίδες, απέδειξαν για μια φορά ακόμα πως είναι κιτρινόμαυρες ποδοσφαιρικές καθημερινές εφημερίδες και πως γι'αυτές η ΑΕΚ αρχίζει και τελειώνει στο ποδόσφαιρο... Τα υπόλοιπα αθλήματα είναι για να γεμίσουν τα δίστηλα & τα μονόστηλα ...\nΥ.Γ. (2) Ο Σπανούλης θέλει να παίξει μαζί με το Ζήση στην ίδια ομάδα... Κάντε εκεί στην ΚΑΕ το μπραφ και θα καθαρίσουμε απο γκαρντ για μια πενταετία....\nPosted by haridimos at 3/11/2005 04:50:00 μ.μ. Δεν υπάρχουν σχόλια: Links to this post\nAΦΙΕΡΩΜΑ ΣΤΟ ΝΙΚΟ ΖΗΣΗ\n"H νίκη επί της Efes ήταν πολύ μεγάλη και ήμουν πολύ χαρούμενος που πολλές εφημερίδες έβαλαν το αποτέλεσμα στα πρωτοσέλιδά τους" είπε ο Ζήσης. "Πιστεύω πως το μπάσκετ θα συνεχίζει να προσελκύει ακόμα περισσότερο κόσμο εδώ, όπως και τα προηγούμενα χρόνια. Το γήπεδο ήταν γεμάτο από τους οπαδούς μας και μεταδόθηκε ζωντανά στην τηλεόραση κι έτσι ήμουν πολύ τυχερός που χιλιάδες ανθρώπων είδαν αυτό που έγινε. Πιστεύω πως και το ίδιο το μπάσκετ ήταν τυχερό επίσης. Αυτές είναι στιγμές που δημιουργούν μπασκετικούς οπαδούς. Ήταν το σημαντικότερο σουτ της ζωής μου μέχρι τώρα. Ήταν ότι θα μπορούσα να ζητήσω, το παιχνίδι ήταν πολύ σημαντικό. Έκανα πολύ καλό παιχνίδι και έπαιζα με ματωμένη μύτη. Δε θα το ξεχάσω ποτέ."\nΔιαβάστε το υπόλοιπο αφιέρωμα στο Νίκο Ζήση, αλλά και τις δηλώσεις του διεθνή γκαρντ μας, που φιλοξενούνται στο site της FIBA. .\nΠαράλληλα να σας υπενθυμίσω, πως και φέτος ο ΕΣΑΚΕ κάνει online vote για το Αll Star Game (Πάτρα, 9-10 Απρίλη). Μέχρι την Κυριακή 27 Μαρτίου, μπορείτε να συμμετάσχετε στην ψηφοφορία ανάδειξης των δύο ομάδων καθώς και των προπονητών, βάζοντας ταυτόχρονα υποψηφιότητα, ώστε να είστε εσείς οι τυχεροί της κλήρωσης που θα περιλαμβάνει πλούσια δώρα. Το ψηφοδέλτιο για την ανάδειξη των ομάδων και των προπονητών, που θα συμμετάσχουν στο NOKIA ALL STAR GAME, μπορείτε να το βρείτε στην επίσημη ιστοσελίδα του ΕΣΑΚΕ, www.esake.gr, όπου υπάρχει και ο αναλυτικός κατάλογος των δώρων που θα κληρωθούν.\nPosted by haridimos at 3/10/2005 01:02:00 π.μ. Δεν υπάρχουν σχόλια: Links to this post\nΟΛΑ ΓΙΑ ΟΛΑ ΣΤΗΝ ΠΟΛΩΝΙΑ\nΓια πρώτη -ίσως- φορά φέτος η ομάδα μας θα παίξει ένα ευρωπαϊκό παιχνίδι έχοντας κολλημένη πάνω της την ταμπέλα του φαβορί και όχι σαν outsider και όπως ξαναέγραψα δεν ξέρω αν η φετινή ΑΕΚ, που όντως είναι για μεγάλα πράγματα, μπορεί να σηκώσει αυτό το βάρος μέσα στο παρκέ. Στο ματς με τον Παναθηναϊκό πχ, που θα μπορούσαμε να κερδίσουμε και να διεκδικήσουμε βάσιμα την 1η θέση παρουσιαστήκαμε κατώτεροι των περιστάσεων με τα γνωστά αποτελέσματα αφού το κοντέρ έγραψε -26. Το γεγονός πως το αυριανό ματς είναι εκτός έδρας το κάνει ακόμα δυσκολότερο, ειδικά αν συνυπολογίσουμε πως οι Πολωνοί είναι με την πλάτη στο τοίχο έχοντας ήδη δυο ήττες και θα θέλουν να κερδίσουν για να παραμείνουν ζωντανοί και να ζεστάνουν το κοινό τους.\nΗ Prokom δεν είναι καθόλου κακή ομάδα. Οι 7 νίκες που πέτυχε στην πρώτη φάση το αποδεικνύουν άλλωστε. Μπροστά στο κοινό της, γνώρισε την ήττα σε δυο μόνο ματς, από τη Real και την Efes. Μάλιστα αυτές οι 2 ήττες ήταν στα πρώτα της 2 παιχνίδια και έκτοτε μετρά ένα 5-0. Η βασική διαφορά της Prokom της πρώτης φάσης, με αυτήν της Prokom της δεύτερης, είναι η αμυντική της λειτουργία. Από τους 75 και κάτι πόντους που δεχόταν, πήγε στους 86 στην Κωνσταντινούπολη και στους 89 στο Treviso. Ίσως γιατί οι Πολωνοί να βλέπουν με άλλο μάτι την β' φάση, αφού ξέρουν πως δεν μπορούν να διεκδικήσουν πρόκριση και ήδη η χρονιά είναι επιτυχημένη αφού είναι η πρώτη ομάδα της χώρας τους που περνάει στους TOP-16.\nΟι δυο αμερικανοί τους είναι αυτοί που θα πρέπει να μας απασχολούν λιγότερο στην αντιμετώπισή τους, ούτε ο Mark Miller (1μ87 γκαρντ), ούτε ο γνωστός από το πέρασμά του στον Άρη Desmond Farmer είναι κάτι το ιδιαίτερο. Τα κύρια επιθετικά τους όπλα είναι άλλα : ο Σλοβένος Jagodnik (16.3, 6.3ρ), ο Πολωνός Adam Wojcik (10.8π, 4.8ρ) που είχε παίξει πριν μερικά χρόνια στο Περιστέρι, ο Ούγγρος Nemeth (8.4π). Στο ρόστερ υπάρχουν και ο Bacik με τη μακροχρόνια θητεία στο Ηράκλειο, αλλά και ο Radojevic που πέρσι ήταν στον ΠΑΟΚ.\nΑν ο Μπουρούσης είναι ok, τότε ο αγώνας θα διεξαχθεί με άλλο πρίσμα, καθώς θα έχουμε δυνατότητα φθοράς σε φάουλ. Αλλά όπως και να το δούμε οι απουσίες των Antik, Τσιάρα είναι εξαιρετικά σημαντικές σε τέτοιο επίπεδο...\nΥ.Γ. Αν τελικά υπάρχουν τόσοι πολλοί τσαμπατσήδες στο ΟΑΚΑ, τότε αντί να βγαίνουν άσχετες, ανούσιες και προβοκατόρικες ανακοινώσεις για τα καπέλλα (που καλά κάνουν και υπάρχουν κατά την ταπεινή μου γνώμη), καλύτερο θα ήταν να τραβηχθεί κανένα χέρι στους σεκιούριτι που κατά τα φαινόμενα μάλλον κάνουν τα στραβά μάτια ή και στην εταιρεία που τυπώνει τα εισιτήρια και δεν διασφαλίζει τη μη αντιγραφή τους...\nPosted by haridimos at 3/09/2005 04:34:00 μ.μ. Δεν υπάρχουν σχόλια: Links to this post\nΚΕΡΔΙΣΑΜΕ ΚΑΙ ΤΩΡΑ ΚΟΙΤΑΜΕ ΤΗΝ PROKOM\nΧωρίς απώλειες ξεπέρασε η ομάδα μας και το εμπόδιο του Ιωνικού Νέας Φιλαδέλεφειας – Αμαλιάδας. Μπορεί τελικά οι γηπεδούχοι να πήραν περισσότερα ρημπάουντ από μας, αλλά δεν είχαμε ιδιαίτερα προβλήματα. Ίσως γιατί δεν πρέπει να το κοιτάμε στείρα πόσα ρημπάουντ κατεβάσαμε εμείς και πόσα αυτοί, και γιατί μας πήραν τόσα επιθετικά. Για τον απλό λόγο πως αν σουτάρεις με 40% όπως ο Ιωνικός, μπορείς να διεκδικήσεις περισσότερα επιθετικά ρημπάουντ από την ΑΕΚ που σουτάρει με 60%. Να θυμίσω πχ ότι την περίοδο 1988/89 ο Φίλιππος Θεσσαλονίκης κατέβαζε περισσότερα ρημπάουντ από τον Άρη των Γκάλη-Γιαννάκη-Subodic-Mishounov κλπ που είχε πάνω από 60%... Για να επανέλθουμε λοιπόν στο χθεσινό ματς, μπορεί ο Κώστας Πασχάλης να αποτέλεσε τη σημαντικότερη απειλή για το καλάθι μας, αλλά για τον μπλαζέ Nicevic της Α1, δε μου κάνει και ιδιαίτερη εντύπωση... Ο Κώστας είναι σίγουρα καλύτερος παίκτης από τους διάφορους Σούληδες και Koul που τον έχουν ταλαιπωρήσει σε προηγούμενα ματς. Πάντως όταν χρειάστηκε στο τέλος, ο Sandro τον έπαιξε με πλάτη δίνοντας σημαντικούς πόντους.\nΚλειδί για την αναμέτρηση ήταν η απόδοση του Νικολαϊδη. Μπορεί ο Davor να ξεκίνησε βασικός, αλλά με τον Κροάτη στο παρκέ, παρά τα 2 σερί του τρίποντα στις αρχές, δεν πήραμε διαφορά. Όταν μπήκε ο Σωτήρης, η ομάδα έτρεξε, πίεσε και ξέφυγε στο σκορ. Όταν μετά από τα λάθη μας και τα δυο σερί τρίποντα του Γιαννουζάκου, ο Ιωνικός μας ξαναπλησίασε, ο Σωτήρης έδωσε και πάλι τις λύσεις. Είτε με τα εύστοχα σουτ του, είτε με τη συνολική προσφορά του. Βέβαια στο τελευταίο δίλεπτο που βγήκε έξω όταν μάτωσε πάνω από το μάτι, ξαναμπήκε ο Kus και με ζώσανε τα φίδια, αλλά ο κατά τα άλλα συμπαθής Κροάτης πλέϊ-μέϊκερ(;) το μόνο που κατάφερε είναι να χαλάσει για άλλη μια φορά τις ψιλομέτριες εντυπώσεις που μου είχε δημιουργήσει κάνοντας τες κακές, με την τάπα στο τρίποντο στη λήξη...\nΕιδική μνεία θα πρέπει να γίνει όμως και για τον Μπουρούση. Ο Γιάννης έδειξε πως όταν παίρνει χρόνο, βρίσκει τα πατήματά του και τέλειωσε το ματσάκι με 11 πόντους – 12 ρημπάουντ. Σύμπτωση ή όχι, και πέρσι κόντρα στον Ιωνικό είχε κάνει σχεδόν double-double με 13π-9ρ. Να σημειώσω πως είναι ο παίκτης με τη μεγαλύτερη έφεση στα ρημπάουντ της φετινής ΑΕΚ. Αναλυτικά στην Α1: για να πάρουν ένα ρημπάουντ, ο Γλυνιαδάκης θέλει 5'15”,ο Nicevic 5'11”, ο Lollis 5'7”, ο Antik 4'41” και ο Γιάννης μόλις 2'52”. Αντίστοιχα στην Euroleague τα νούμερα είναι :Γλυνιαδάκης 7'18”, Lollis 4'35”, Nicevic 4'8”, Antik 3'39”, Μπουρούσης 2'43”.\nΥ.Γ. Πολύ δημιουργική λογιστική βλέπω στις εκκαθαρίσεις της ΠΑΕ ΑΕΚ τελευταία ...\nPosted by haridimos at 3/07/2005 04:03:00 μ.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΣΕ ΙΩΝΙΚΟ\nΓια 4η φορά θα παίξουμε απόψε εκτός έδρας με τον Ιωνικό, αλλά για 1η εκτός Νέας Φιλαδέλφειας, αφού πλέον οι πρώην συμπολίτες αγωνίζονται στην Αμαλιάδα.\nΣτις 31 Μαρτίου του 2002, η ομάδα-τρένο του Σάκοτα πέρασε θριαμβευτικά κερδίζοντας με 102-74. Δυστυχώς, λόγω και του αγώνα της ποδοσφαιρικής ομάδας που άρχιζε μετά από μια ώρα, δε βρέθηκαν περισσότεροι από 80 οπαδοί μας. Μορφή του αγώνα ήταν ο Μιχάλης Κακιούζης που πραγματοποίησε την καλύτερη μέχρι τότε εμφάνισή του στην Α1, στο γήπεδο όπου έκανε τα πρώτα του μπασκετικά βήματα, σημειώνοντας 29 πόντους με 7/7 βολές, 8/8 δίποντα, 2/3 τρίποντα. Έπαιξαν και οι Holden 6, Παντελιάδης 2, Ζήσης 2, Ταπούτος 2, Car 9, Χατζής 19, Ντικούδης 16, Πασχάλης, Betts 17.\nΠρόπερσι αντιμετωπίσαμε τον Ιωνικό αμέσως μετά την εντός έδρας ήττα από τον Ολυμπιακό, στις 29 Δεκέμρη και κερδίσαμε εύκολα με 85-76 (οι γηπεδούχοι μείωσαν τη διαφορά στο τέλος). Κορυφαίος και πάλι ήταν ο Μιχάλης Κακιούζης, με 23 πόντους (6/7 2π, 3/7 3π) αυτή τη φορά. Ο Σάλε χρησιμοποίησε και τους Blakney 6, Ζήση 9, Ταπούτο 10, Χατζή 10, Κικίλια, Ντικούδη 8, Antik 7, Betts 12. Πάντως η εξέδρα είχε εντελώς διαφορετικό χρώμα από την πρώτη φορά, καθώς η κιτρινόμαυρη παρουσία είχε κατακλύσει το γήπεδο.\nΤέλος πέρσι, κερδίσαμε δυσκολότερα από κάθε άλλη φορά, με 76-78 χάρη στην καταλυτική παρουσία του Γιάννη Μπουρούση που είχε 13π & 9ρ. Ο Φώτης Κατσικάρης χρησιμοποίησε και τους : Lollis 10, Νικολαϊδη 4, Ζήση 6, Ταπούτο 11, Μισιακό, Χατζή 12, Jenkins 10, Γλυνιαδάκη 2, Antik 4, Μπουρούση 13, Παπαϊωακείμ 6. Και σ'αυτό το παιχνίδι η παρουσία των φιλάθλων μας ήταν έντονη.\nPosted by haridimos at 3/06/2005 12:47:00 μ.μ. Δεν υπάρχουν σχόλια: Links to this post\nΔεν πρέπει να εξετάζουμε το ενδεχόμενο απώλειας στην Αμαλιάδα με τον Ιωνικό. Μπορεί η ομάδα να είναι κουρασμένη από την υπερπροσπάθεια της Πέμπτης. Μπορεί ο Ζήσης –που έκανε το καλύτερο παιχνίδι της καριέρας του με την Efes, σπάζοντας επιτέλους και το ατομικό του ρεκόρ πόντων που είχε ... κολλήσει στους 21, σημειώνοντας 22 με το σούπερ τρίποντο- να έμεινε στην Αθήνα για να ξεκουράσει τη μύτη του, όπως και ο Τσιάρας που στα τελευταία παιχνίδια είχε πάρει ουσιαστικά το χρόνο συμμετοχής που είχε πριν τον τραυματισμό του ο Antik. Μπορεί να παίζει την ίδια πάνω-κάτω ώρα η ποδοσφαιρική μας ομάδα στο ΟΑΚΑ και έτσι να μην περιμένουμε και πολλούς φιλάθλους μας στην φετινή έδρα του πρώην συμπολίτη μας.\nΌμως με τρεις ήττες ήδη στο γήπεδό μας και με συνολικά 7 σε 18 αγωνιστικές... με την 2η θέση να έχει κάνει φτερά μετά τη νίκη που πέτυχε το Μαρούσι στην Πάτρα καθώς είναι 4 νίκες μπροστά μας, ενώ μας έχει κερδίσει ήδη μέσα-έξω... με την 3η θέση να απομακρύνεται και αυτή σιγά-σιγά, αφού ο Πανιώνιος που επίσης μας πήρε και στο Γαλάτσι και στο γήπεδό του, πέρασε και από το Ιβανώφειο νικώντας τον Ηρακλή.. είναι δεδομένο πως δεν έχουμε κανένα απολύτως περιθώριο για περαιτέρω απώλειες. Μόνο μια νίκη παραπάνω έχουμε από τον παραπαίοντα Ολυμπιακό, που είναι ο χειρότερος της τελευταίας δεκαπενταετίας...\nΔε γίνεται η ομάδα που βγάζει μάτια στην Ευρώπη κάνοντας ακόμα και τον Ivkovic να μιλάει με τα καλύτερα λόγια γι’αυτήν, να έχει δεχθεί περισσότερες ήττες από τα Μαρούσια και τους Πανιώνιους, από όσες δέχθηκε από Μπαρτσελόνες και Σκαβολίνι. Δε μπορεί η ομάδα που είναι πρώτη στον όμιλο του top-16 και διεκδικεί με αξιώσεις την είσοδο της στους προημιτελικούς, να παλεύει για να πλασαριστεί μέσα στην πρώτη τετράδα του πρωταθλήματος. Μόνοι μας βγάλαμε τα μάτια μας και φτάσαμε σ’αυτό το σημείο, μόνοι μας πρέπει να ανακάμψουμε και να έρθει η ομάδα πιο κοντά εκεί που της αξίζει, στην κορυφή. Ο Ζευγώλης (ή ο Βοϊλής) θα παίξει το κεφάλι του στο παιχνίδι, ενώ ο Ιωνικός ψάχνει εναγωνίως την νίκη που θα τον κρατήσει στην κατηγορία. Ας μην γίνουμε εμείς αυτοί που θα τους δώσουμε το φιλί της ζωής. Ας τους σώσει κανένας άλλος...\nΤο παιχνίδι πιστεύω πως θα κριθεί κάτω από τα καλάθια αλλά και στο ‘1’. Από τη μια λοιπόν θα πρέπει ο Nicevic, με το Lollis, αλλά και τους Γλυνιαδάκη, Μπουρούση και γιατί όχι και τον Κακιούζη ή τον Παπανικολάου, κερδίσουν κατά κράτος τη μάχη των αιθέρων, όπως άλλωστε οφείλουν με αντιπάλους τον Πασχάλη και τον Louis ή τον Κουτρούλια. Από την άλλη θα πρέπει να κάνουν στοιχειωδώς καλά τη δουλειά τους ο Νικολαϊδης με τον Kus που θα αντικαταστήσουν το Ζήση. Και φυσικά δε θα πρέπει να αφήσουμε τον Haffnar με τον Πρόδρομο Νικολαϊδη να μας εκτελέσουν από την περιφέρεια.\nΥ.Γ. Το μακιαβελλικό ‘Ο σκοπός δεν αγιάζει τα μέσα’ καμιά σχέση δεν έχει με την ηθική που ευαγγελίζονται κάποιοι.\nPosted by haridimos at 3/06/2005 01:23:00 π.μ. Δεν υπάρχουν σχόλια: Links to this post\nΝα βλέπω ακόμα και τις αντικειμενικές αθλητικές εφημερίδες να παίζουν πρωτο θέμα το παιχνίδι με την Efes. Να βλέπω τις κιτρινόμαυρες καθημερινές αθλητικές εφημερίδες να θυμούνται πως ΑΕΚ δεν είναι μόνο το ποδόσφαιρο. Να βλέπω το συνδρομητικό που για 4,5 χρόνια, έπεφταν ερωτήσεις για την Euroleague και απαντούσε πέρα βρέχει, που με το ζόρι έλεγαν τα αποτελέσματα των αγώνων πέρα από το σημείο για το στοίχημα, να κάνουν αφιερώματα και κόντρα αφιερώματα στη διοργάνωση και να δείχνουν και να ξαναδείχνουν το καλάθι του Ζήση.\nΤο καλάθι του Ζήση στην εκπνοή έστειλε στα ουράνια όσους τυχερούς βρεθήκαμε μέσα στο κλειστό του Γαλατσίου, που παρά τις αισιόδοξες προβλέψεις πολλών, πάλι δε γέμισε, δικαιώνοντάς με δυστυχώς ... Για τους υπόλοιπους Αεκτζήδες που δεν βρίσκουν το δρόμο για το γήπεδο, τα έχει πει όλα ο Lollis από το ματς με τη Benetton "Αυτοί χάνουν που δεν έρχονται". Πάντως το ένστικτό μου λέει πως αν καθαρίσουμε στην Πολωνία, στο τελευταίο εντός έδρας παιχνίδι μας, θα πλακώσουν όλοι οι κλασικοί πανυγηρτζήδες και φιεστάκηδες και το γήπεδο θα ψιλογεμίσει.\nΦυσικά απέχουμε πάρα μα πάρα πολύ από το να θεωρούμαστε φαβορί για πρόκριση. Απλά έχουμε κάνει δυο σημαντικά βήματα, ώστε να μην είμαστε κομπάρσοι στη συνέχεια της διοργάνωσης.\nΗ Ευρώπη όμως μπορεί να περιμένει. Προηγείται το παιχνίδι της Κυριακής στην Αμαλιάδα με τον Ιωνικό που βρίσκεται μεταξύ φθοράς και αφθαρσίας και ψάχνει απεγνωσμένα τη νίκη που θα τον κρατήσει ζωντανό στη μάχη της παραμονής. Η κούραση της Πέμπτης, μαζί με τις απουσίες των Ζήση (χρειάζεται ξεκούραση από το χτύπημα στη μύτη) & Τσιάρα (τεντονίτιδα) μας δημιουργεί προβλήματα. Και κυρίως γιατί κρεμόμαστε πλέον πολύ στην απόδοση του Davor Kus. Ας ελπίσουμε ο Κροάτης να τα πάει ψιλοκαλά όπως με τον Μακεδονικό. Διαφορετικά θα είναι η καλύτερη του Ζευγώλη...\nΥ.Γ. Τελικά φαίνεται πως είτε ο Γρανίτσας λέει την αλήθεια όταν τον κοιτάνε στα μάτια, είτε αυτός ο όρος δεν είναι απαραίτητη προϋπόθεση για να μιλήσει με κάποιον ο πρόεδρος της ΠΑΕ ...\nPosted by haridimos at 3/05/2005 12:33:00 π.μ. Δεν υπάρχουν σχόλια: Links to this post\nΠΡΟΪΣΤΟΡΙΑ ΜΕ EFES\nΜόνο μια φορά έχουμε ηττηθεί σε πέντε παιχνίδια μέχρι σήμερα από Τουρκική ομάδα στην Αθήνα, αλλά αυτή η μοναδική ήταν από την Efes, πριν δυο χρόνια στα Άνω Λιόσια.\nΤο 1963/64, για τον πρώτο γύρο του Κύπελλο Πρωταθλητριών, η ΑΕΚ των Χρηστέα, Αμερικάνου, Βασιλειάδη, Λαρεντζάκη, Δερμανούτσου, Ζούπα, Τρόντζου, Τσάβα, Μόσχου, Νικητόπουλου, Οικονόμου, Μπαμπανικολού & Ατταλά κέρδισε τη Galatasaray με 73-66, αλλά η ήττα στην Πόλη με 20 πόντους μας έκοψε τα ευρωπαϊκά όνειρα. Έπειτα από 8 χρόνια, το 71/72, υποδεχθήκαμε την Besiktas για το Κυπελλούχων την οποία συντρίψαμε με 72-45 στην πορεία μας μέχρι τους ομίλους της διοργάνωσης.\nΧρειάστηκε να περάσει ένα τέταρτο του αιώνα για να ξαναβρούμε Τουρκική ομάδα στο δρόμο μας. Ήταν το 1997/98, στην πορεία για τη Βαρκελώνη, όταν στη 2η φάση των ομίλων παίξαμε με την Ulker την οποία και κερδίσαμε με 81-73, έχοντας σε εξαιρετική μέρα τους δυο αμερικανούς μας και τον Bane. O Γιάννης Ιωαννίδης είχε χρησιμοποιήσει τότε τους : Coldebella 2, Μπαρλά, Prelevic 18, Anderson 20, Χατζή 12, Larssen, Κακιούζη, Τσακαλίδη 7, Andersen, Alexander 22.\nΠρόπερσι στα Λιόσια με 100 -και πολλούς λέω- φιλάθλους μας, χάσαμε 64-81 από τη σημερινή μας αντίπαλο την Efes και παράλληλα τη δυνατότητα να κερδίσουμε έστω και ένα ροζ φύλλο αγώνα σε εντός έδρας παιχνίδι μας εκείνη τη σεζόν. Το αποτέλεσμα έκριναν τα διαιτητικά λάθη, αλλά και η ολιγωρία του πάγκου μας. Ο Sakota έπαιξε με : Blakney 6, Ζήση 8, Ταπούτο 4, Χατζή 13, Κικίλια 2, Ντικούδη 17, Antik 5, Πασχάλη, Betts 4, Μπουρούση .\nΠέρσι πάλι στα Λιόσια, μπροστά σε περίπου 1200 θεατές, νικήσαμε την Ulker 83-82 χάρη στο νικητήριο καλάθι του Γιώργου Τσιάρα στην εκπνοή, αλλά και στην εξαιρετική επιθετική παρουσία των Jenkins & Χατζή. Ο Κατσικάρης είχε χρησιμοποιήσει τους : Νικολαϊδη 6, Ζήση 3, Ταπούτο 4, Χατζή 17, Jenkins 28, Γλυνιαδάκη 2, Sekulic 8, Μπουρούση, Παπαϊωακείμ 7, Τσιάρα 8.\nPosted by haridimos at 3/03/2005 02:35:00 μ.μ. Δεν υπάρχουν σχόλια: Links to this post\nΤΣΙΚΝΗΣΤΕ ΤΟΥΣ !!\nΤσικνοπέμπτη άλλωστε είναι αύριο κι αν θέλουμε να μη σταματήσει η εξαιρετική μας φετινή Ευρωπαϊκή πορεία από τώρα, αλλά να τραβήξει όσο περισσότερο γίνεται, τότε θα πρέπει να κερδίσουμε αύριο την Efes. Στις ‘Βαλκυρίες’ ο Paulo Coelho, γράφει ‘ο κόσμος βρίσκεται στα χέρια εκείνων που έχουν το κουράγιο να ονειρεύονται και που παίρνουν το ρίσκο να ζούν το όνειρό τους, ο καθένας ανάλογα με το ταλέντο του’. Και η φράση ταιριάζει γάντι στη νέα ΑΕΚ που χτίζεται, ίσως για να καταφέρει να γίνει η νέα μεγάλη δύναμη στο Ευρωπαϊκό μπάσκετ, όπως είπε και ο Dusan Ivkovic σε πρόσφατη συνέντευξή του.\nΦυσικά μόνο στρωμένος με ροδοπέταλα δεν είναι ο δρόμος μας. Η Efes μπορεί να μην έχει την πλειάδα αστέρων της ΤΣΣΚΑ, μπορεί να μην έχει τους πρωτοκλασάτους παικταράδες της Maccabi, αλλά είναι ίσως η πιο ομάδα από τις 16 που συνεχίζουν στο δρόμο για τη Μόσχα. Με τους δυο αμερικανούς στα γκαρντ, τον πολύ γνωστό μας από το πέρασμά του στον Άρη, Willie Solomon, αλλά και τον παίκτη αποκάλυψη τον Domercant. Με τους ‘γιούγκους’ της, τον Prkacin, τον Nikolic, και τον Kecman και με τους καθόλου αμελητέους Τούρκους, τους Kuqo, Arslan, Peker, μετράει ένα 13-2 φέτος και δείχνει ένα από τα αδιαφιλονίκητα φαβορί για την Μόσχα.\nΑυτό που θα πρέπει να ξέρουν όσοι βρεθούν στο Γαλάτσι (και θα είναι ωραία να έχει την ατμόσφαιρα της περασμένης Τετάρτης), είναι πως δεν τελειώνει απολύτως τίποτα όποιο κι αν είναι το αποτέλεσμα. Αν κερδίσουμε θα έχουμε το προβάδισμα, αλλά και πάλι θα χρειαζόμαστε δυο νίκες απέναντι στην Prokom. Αλλά ακόμα κι αν χάσουμε δεν θα έχει χαθεί τίποτα, αφού οι Τούρκοι μπορούν να κερδίσουν και στο Pallaverde και να παραμείνουμε στο κόλπο, ή ακόμα καλύτερα μπορούμε εμείς να φύγουμε με το διπλό από την Ιταλία και να τελειώνουμε το θέμα.\nΥ.Γ. (1) Η ‘Κοκκινοσκουφίτσα’ πρέπει να είναι πιο πιστευτό παραμύθι από αυτό που λανσάρει η ΠΑΕ για τη Φυλή, μέσα από τις δημοσκοπήσεις, τους διαγωνισμούς και όλα τα συναφή.\nΥ.Γ. (2) Το κακό είναι πως ο κιτρινόμαυρος κόσμος, επειδή μάλλον ψοφάει για παραμύθι, φαίνεται να το τρώει αμάσητο...\nPosted by haridimos at 3/02/2005 10:41:00 μ.μ. Δεν υπάρχουν σχόλια: Links to this post\nΘΑ ΓΕΜΙΣΕΙ ΤΟ ΡΗΜΑΔΙ ;\nΑυτό είναι το ερώτημα που βάζουμε όσοι δε μαθαίνουμε τα αποτελέσματα των εντός έδρας αγώνων μας από τις εφημερίδες, τα ραδιόφωνα ή τις τηλεοράσεις, αλλά από τις εξέδρες του γηπέδου που μας φιλοξενεί φέτος. Θεωρητικά, οι πιθανότητες να γεμίσει το ρημάδι την Πέμπτη είναι πολλές. Ο αγώνας με την Efes είναι ο σημαντικότερος που έχουμε δώσει μέχρι σήμερα. Άν καταφέρουμε να κερδίσουμε, τότε η πρόκριση θα είναι ανοικτή. Η ομάδα στην Ευρώπη παίζει σταθερά καλά τους τελευταίους μήνες. Η ώρα άλλαξε και πήγε στις 19.10, από τις 21.10, έτσι ώστε να μπορούν οι φίλαθλοί μας να πάνε για τσίκνισμα μετά το παιχνίδι, αφού ας μην ξεχνάμε μεθαύριο είναι Τσικνοπέμπτη. Όλα δηλαδή συνηγορούν πως μπορεί και να γεμίσει... Προσωπικά πάντως, δεν το πιστεύω... Όλο και κάτι θα βρεθεί για να αποτρέψει τον κόσμο μας που πάντα βρίσκει δικαιολογίες για να μην έρχεται. Πότε γιατί έχουμε πολλούς ξένους και λίγους Έλληνες. Πότε γιατί έχουμε πολλούς Έλληνες και λίγους ξένους. Πότε γιατί η ομάδα πήρε Τούρκο παίκτη. Πότε γιατί έδιωξαν τον Τούρκο.Πότε γιατί το γήπεδο είναι μικρό και στρούγκα και όχι παλάτι και κυριλέ. Πότε γιατί το γήπεδο είναι μεγάλο, αχανές και κρύο και όχι μικρό και ζεστό.\nΥ.Γ. Εγώ ήξερα ότι οι ΠΑΕ φτιάχθηκαν το 1979. Με το νέο site της ΠΑΕ ΑΕΚ, έμαθα ότι η ΠΑΕ ΑΕΚ φτιάχθηκε το 1924, αφού η 'ιστορία της ΠΑΕ' ξεκίνησε το 1924 ...\nPosted by haridimos at 3/01/2005 07:07:00 μ.μ. Δεν υπάρχουν σχόλια: Links to this post\nΧΕΙΡΟΥΡΓΕΙΟ ΑΠΟ ΤΑ ΚΟΡΑΚΙΑ ΑΛΛΑ ΕΙΜΑΣΤΑΝ ΚΑΙ ΙΔΑΝΙ...


Club Wines - Κρασι - Online Κάβα House of Wine - e-κάβα σου\nΚάποια κρασιά έχουν αυτό το "κάτι", που τα κάνει να ξεχωρίζουν. Είναι πολύπλοκα, εκλεκτά, και σίγουρα δεν είναι... της σειράς. Εδώ λοιπόν θα βρείτε αυτά τα λευκά, ροζέ ή ερυθρά κρασιά, από τον Ελληνικό αλλά και από τον ξένο αμπελώνα, που προορίζονται συγκεκριμένα για εσάς, τα μέλη του House of Wine Club. Εμείς τα επιλέξαμε και σας τα προσφέρουμε στις πιο ελκυστικές τιμές της αγοράς. Εσείς έχετε μόνο μία υποχρέωση: να τα απολαύσετε!\n0,00 € - 39,99 € 6 στοιχείο\n40,00 € - 99,99 € 6 στοιχείο\nΟίνος 16 στοιχείο\nΕρυθρός 11 στοιχείο\nMerlot 5 στοιχείο\nΉπιος 16 στοιχείο\n2016 4 στοιχείο\n0.75lt 14 στοιχείο\nΚτήμα Γαβαλά Μαυροτράγανο 2017\n44,30 € Φτάνει μέχρι 40,76 €\n69% of 100 9\nΞηρός, Ήπιος, Ερυθρός, Μαυροτράγανο, Επιδέχεται Παλαίωση, 13.5% alc.\nΗ δεύτερη ανάγνωση της Σαντορίνης κρύβει πολλούς ακόμα θησαυρούς ανεκτίμητης αξίας πέρα από το Ασύρτικο. Το Μαυροτράγανο αποτελεί μια από τις πλέον συναρπαστικές ερυθρές ποικιλίες του Ελληνικού αμπελώνα, με τον Γαβαλά να αποτυπώνει εξαιρετικά τον πικάντικο, στιβαρό και ρωμαλέο χαρακτήρα της ποικιλίας σε μια υπέρ-premium εκδοχή. Φανείτε υπομονετικοί και παλαιώστε το στο κελάρι σας για μερικά χρόνια.\nΤέσσερα "4" 2017\n91% of 100 12\nΤο πιο σπάνιο και δυσεύρετο κρασί του κτήματος, ένα κρασί που και στον τρόπο οινοποίησης, πώλησης και τιμής πλησίασε από οποιοδήποτε άλλο ελληνικό κρασί τα επίπεδα ενός Μπορντώ.\nΚτήμα Χατζημιχάλη - Οπους IB Cabernet Franc 2015\nΤι και αν έχει συνδέσει το όνομα του με καταπληκτικά Cabernet Sauvignon. Στη περίπτωση του κορυφαίου ΟΠΟΥΣ ιβ το κτήμα Χατζημιχάλη χρησιμοποιεί το ξαδερφάκι Cabernet Franc για να δώσει ένα πραγματικά μοναδικό οίνο παλαίωσης με τα καταπληκτικά φυτικά αρώματα της ποικιλίας να πλαισιώνονται από σκουρόχρωμα φρούτα, καπνό και πικάντικες νύξεις. Ένα σπάνιο από όλες τις απόψεις κρασί.\nΚάθετη συλλογή (2011-2012-2013) από το εξαιρετικό Syrah του Βρυνιώτη\nGarrus Caves d’Esclans 2017\nΞηρός, Ήπιος, Ροζέ, Grenache, Mourverde, Syrah, Πιείτε το τώρα\nΑσύλληπτο ροζέ κρασί από την Προβηγκία, ίσως η κορυφαία ροζέ ετικέτα σε όλο τον πλανήτη! Φρούτο από παλαιά κλίματα Grenache και Vermentino, που ζυμώνει σε καινούρια και 2ης χρήσης βαρέλια 600 lt, όπου και ωριμάζει με τις οινολάσπες για 10 μήνες αποκτώντας κρεμώδη και συμπυκνωμένο χαρακτήρα. Ένα κρασί που πάει τα ροζέ σε άλλο επίπεδο!\nΞηρός, Ήπιος, Λευκός, Μοσχοφίλερο


Συγκλονισμένη η οικογένεια του Γιώργου Κομπιλίρη στην πόλη Τρίερ της Γερμανίας | Simple News\nΣυγκλονισμένη είναι η οικογένεια του άτυχου Έλληνα οδοντιάτρου που έχασε τη ζωή του με την οκτώ εβδομάδων κόρη του στην πόλη Τρίερ της Γερμανίας, όταν έπεσε πάνω τους αυτοκίνητο που ο οδηγός του βρισκόταν υπό την επήρεια αλκοόλ.\n«Η τόσο αναπάντεχη και βίαιη δοκιμασία που μας επισκέφθηκε μας έχει συγκλονίσει συθέμελα» τονίζει χαρακτηριστικά η οικογένεια του Γιώργου Κομπιλίρη και επισημαίνει ότι «τώρα είναι ώρα σιωπής, περισυλλογής και φροντίδας της χαίνουσας πληγής. Είμαστε σίγουροι ότι όλοι όσοι μας παραστάθηκαν, καθένας με τον τρόπο του, θα σεβαστούν την απόλυτη ανάγκη να μαζέψουμε στην ησυχία τα σκόρπια κομμάτια μας. Είναι θερμότατη παράκληση» τονίζουν σε ανακοίνωσή τους προς το Αθηναϊκό Πρακτορείο Ειδήσεων.\nΔιαβάστηκε : 186\nTags: Γερμανία, Κόσμος, Τρίερ\nPrevious Από επιπλοκές του κορονοϊού απεβίωσε ο Βαλερί Ζισκάρ ντ’ Εστέν\nNext Στα πρόθυρα κατάρρευσης η κυβέρνηση Νετανιάχου


«Τι πιστεύουν οι Έλληνες» η δεύτερη μεγάλη έρευνα της διαΝΕΟσις – Μεταρρύθμιση\n«Τι πιστεύουν οι Έλληνες» η δεύτερη μεγάλη έρευνα της διαΝΕΟσις\nΓνωρίζατε ότι 4 στους 10 Έλληνες θεωρούν τη φοροδιαφυγή «θεμιτή άμυνα κατά της υπερβολικής φορολογίας»; Ότι οι μισοί πιστεύουν πως «Έλληνας γίνεσαι»; Πως 7 στους 10 πιστεύουν ότι τα παιδιά των νόμιμων μεταναστών πρέπει να παίρνουν άμεσα την ελληνική υπηκοότητα; Φανταζόσασταν πως 1 στους 4 πιστεύει ότι μας ψεκάζουν;\nΤι Πιστεύουν Οι Έλληνες – 2016\n• Ο αντιευρωπαϊσμός βρίσκεται σε άνοδο, χωρίς να είναι ακόμα πλειοψηφικός.\n• Οι θεσμοί βρίσκονται σε κρίση, αλλά οι Έλληνες δεν αμφισβητούν ακόμα τη δημοκρατία ως πολίτευμα.\n• Οι Έλληνες δηλώνουν σε αναπάντεχα μεγάλα ποσοστά οικονομικά φιλελεύθεροι και, θα έλεγε κανείς, αντικρατιστές.\n• Οι Έλληνες είναι συντηρητικοί στα περισσότερα κοινωνικά θέματα.


Επαγγελματίες μεσάζοντες οι δύο εκ των συλληφθέντων για εμπορία βρέφους στο Βόλο - Κοινωνία | News 24/7\nΕπαγγελματίες μεσάζοντες οι δύο εκ των συλληφθέντων για εμπορία βρέφους στο Βόλο\nΒεβαρυμένο το παρελθόν δύο εκ των συλληφθέντων για την εμπορία βρέφους στο Βόλο. Στις δικαστικές αρχές φάκελοι με τέσσερις ακόμα περιπτώσεις υιοθεσιών νεογέννητων, τους οποίους κατείχε ο δικηγόρος\n18 Ιανουαρίου 2014 14:56\nΛεπτομέρειες για τη δράση του κυκλώματος εμπορίας βρεφών, που εξαρθρώθηκε στο Βόλο, έδωσε στη δημοσιότητα η αστυνομία, το Σάββατο (18/01), με τους δύο εκ των συλληφθέντων να είναι επαγγελματίες μεσάζοντες ενώ βρέθηκαν έγγραφα και για άλλες περιπτώσεις παράνομων υιοθεσιών.\nΠιο αναλυτικά, στα χέρια των αρχών έχουν πέσει, μέχρι στιγμής, επτά άτομα. Ένας 53χρονος ημεδαπός δικηγόρος, μία 24χρονη Βουλγάρα, μητέρα του βρέφους που θα δινόταν για παράνομη υιοθεσία, τέσσερις Βούλγαροι, δύο άνδρες ηλικίας 45 και 40 ετών και δύο γυναίκες 33 και 66 ετών και ένας 62χρονος ημεδαπός, ενδιαφερόμενος αγοραστής του νεογέννητου.\nΟ 62χρονος κατηγορείται για ηθική αυτουργία σε παράνομη υιοθεσία, η 24χρονη μητέρα για σύσταση εγκληματικής οργάνωσης και παράδοση ανήλικου τέκνου κατ' επάγγελμα από κερδοσκοπία ενώ εις βάρος των υπόλοιπων έχει σχηματιστεί δικογραφία για συμμετοχή σε εγκληματική οργάνωση και μεσολάβηση σε παράνομη υιοθεσία κατ΄επάγγελμα από κερδοσκοπία.\nΤο παρελθόν των δύο\nΣτα αξιοσημείωτα είναι ότι δύο εκ των συλληφθέντων, ο 45χρονος Βούλγαρος και η 33χρονη σύζυγος του, είχαν κατηγορηθεί και στο παρελθόν για το ίδιο αδίκημα. Τον Μάρτιο του 2006 είχαν συλληφθεί στην περιοχή του Αλμυρού, σε προκαθορισμένο ραντεβού, να παραδίδουν βρέφος για υιοθεσία σε γυναίκα αστυνομικό, που προσποιούνταν την ενδιαφερόμενη άτεκνη γυναίκα.\nΣτον 46χρονο είχαν επιβληθεί οι περιοριστικοί όροι της απαγόρευσης εξόδου από τη χώρα και της εμφάνισης στο αστυνομικό τμήμα του τόπου κατοικίας τους την 1η και 16η μέρα κάθε μήνα.\nΣτα τέλη του προηγούμενου Σεπτεμβρίου, ο 53χρονος δικηγόρος έφερε σε επαφή τον 62χρονο με τον 45χρονο αλλοδαπό, που είχε το ρόλο του μεσάζοντα. Ο υποψήφιος πατέρας εξέφρασε το ενδιαφέρον του να υιοθετήσει το βρέφος και συμφώνησαν ότι ο 45χρονος θα μεσολαβούσε για την υιοθεσία του μωρού έναντι 5.000 ευρώ.\nΤρεις μήνες μετά, τον περασμένο Δεκέμβριο, ο 40χρονος μετέβη στη Βουλγαρία, από όπου παρέλαβε την 24χρονη ομοεθνή του και την μετέφερε στον Αλμυρό Μαγνησίας. Εκεί η εγκυμονούσα φιλοξενήθηκε στο σπίτι του, όπου διέμενε και η 66χρονη μητέρα του.\nΣτις αρχές του τρέχοντος μήνα η 66χρομνη συνόδευσε την 24χρονη στο νοσοκομείο του Βόλου, όπου γέννησε με φυσιολογικό τοκετό ένα αγοράκι. Αφού πήρε εξιτήριο, η 24χρονη επέστρεψε στην παραπάνω οικία ενώ ο αλλοδαπός μεσάζοντας συναντήθηκε εκ νέου με τον 62χρονο για επιβεβαίωση της συμφωνίας.\nΤο απόγευμα της προηγούμενης Πέμπτης, μετά από τηλεφωνική επικοινωνία του υποψήφιου πατέρα με τον αλλοδαπό μεσάζοντα και το δικηγόρο, ο 62χρονος πήγε στο σπίτι του 45χρονου. Εκεί βρισκόταν και η 33χρονη σύζυγος του, ο 40χρονος και η 24χρονη μητέρα του βρέφους. Αφού είδε το μωρό, ο 62χρονος τους έδωσε 50 ευρώ ως προκαταβολή ενώ η αποπληρωμή θα γινόταν με την παράδοση του βρέφους σε μεταγενέστερο χρόνο.\nΚατά την αποχώρηση του 62χρονου, αστυνομικοί τον συνέλαβαν, όπως έγινε και με τα άλλα μέλη του κυκλώματος ενώ το βρέφος μεταφέρθηκε στο νοσοκομείο για προληπτικούς λόγους. Κατασχέθηκαν, μεταξύ άλλων, 825 ευρώ και 100 δολάρια ΗΠΑ και τέσσερις ληξιαρχικές πράξεις γέννησης και μεταφρασμένο πιστοποιητικό οικογενειακής κατάστασης.\nΤο πρωί της Παρασκευής (17/01) συνελήφθη και ο δικηγόρος. Στο σπίτι και στο γραφείο του βρέθηκαν τέσσερις φάκελοι με έγγραφα, από τα οποία προκύπτουν τέσσερις διαφορετικές περιπτώσεις υιοθεσιών βρεφών που τελέστηκαν μέσα στο 2013, με βιολογικούς γονείς Βούλγαρους στις τρεις περιπτώσεις και Έλληνες στην τέταρτη. Τα έγγραφα εστάλησαν τον εισαγγελέα Πρωτοδικών Βόλου για τα περαιτέρω.


The #BreakTheCycle campaign | The Healing Tree\nΩς ψυχική υγεία ορίζεται η αναζήτηση της ισορροπίας σε ψυχικό, διανοητικό, κοινωνικό και οικονομικό επίπεδο.\nΗ ψυχική υγεία αφορά σε όλες τις πτυχές του ανθρώπινου βίου και επιπλέον αποδεικνύεται στην προσπάθειά μας να προσαρμοστούμε στις δύσκολες καταστάσεις, να διατηρήσουμε ουσιαστικές ανθρώπινες σχέσεις και να αντλήσουμε χαρά από το περιβάλλον μας και τη ζωή.\nΗ εκστρατεία (βρείτε την εδώ στην αγγλική γλώσσα) ξεκίνησε από την κοινότητα του The Healing Tree και έχει βρει αποδέκτες σε σχολεία, επιχειρήσεις ή απλούς ιδιώτες που θέλουν να ενώσουν τις φωνές τους, μαζί μας.\nΔημιούργησε μια ανάρτηση για τα κοινωνικά δίκτυα με θέμα τα στερεότυπα γύρω από την ψυχική υγεία και τις προσπάθειες καταπολέμησης τους. Μην ξεχάσεις να χρησιμοποιήσεις το hashtag #BreakTheCycle ή #thehealingtreeproject\nΚατευθυντήριες Οδηγίες Ελλήνων Εμπειρογνωμόνων για την αντιμετώπιση των ψυχιατρικών διαταραχών


Παρασκευή, 16 Απριλίου 2021 04:11:52 ΜΜ\nΑρχική›Ειδήσεις›Γραμματέας αστυνομικών υπαλλήλων: Μας ντροπιάζουν οι εικόνες στη Νέα Σμύρνη\n«Δεν ξέρω τι προηγήθηκε και δεν με ενδιαφέρει. Μένω στην εικόνα του ξυλοδαρμού που προσβάλει και ντροπιάζει όλους τους αστυνομικούς. Αποστολή μας δεν είναι να είμαστε έτσι. Αποστολή μας είναι να είμαστε δίπλα στον κόσμο. Αυτό που έγινε είναι ντροπή. Ελπίζω η ηγεσία της Αστυνομίας να κόψει ποπούς σήμερα. Αυτές δεν είναι εικόνες Αστυνομίας, είναι αλητείας» τόνισε στο Mega.\nΤελευταία τροποποίηση στις 11:07 - 08 Μαρ 2021


ΙΔΕΟΔΡΟΜΙΟ by ESSO Στέφανος Στεφάνου: Όταν ο Ταγίπ συνάντησε τον Αλέξη\n*Μ’ αρέσει που αναμένουμε την επίσκεψη Ερτογάν στην Αθήνα για να «επανακαθορίσουμε τη στρατηγική μας, αναλόγως των αποτελεσμάτων των εκεί επαφών του». Το παν σε τούτη την άτιμη ζωή είναι η αισιοδοξία- είναι πιθανόν επειδή ο σύντροφος Ταγίπ θα λουστεί το αττικό φως, να αποφασίσει ότι ήγγικεν η ώρα της λύσης. Ή επειδή θα συγκλονισθεί από το κάλλος του Παρθενώνα, θα σηκώσει το τηλέφωνο και θα πει στους στρατηγούς των κατεχομένων, τσακιστείτε γυρνάτε στην Τουρκία. Ή επειδή θα πούνε τον κοινό πόνο τους με τον Αλέξη που ούτε ο Παναθηναικός, ούτε η Φενέρ πάνε καλά φέτος, θα αποφασίσει ότι αρκετά ντέρτια έχουμε οι δύο λαοί και άρα ας ξαναπάμε στην Ελβετία να προσπαθήσουμε ν’ αγαπηθούμε.\nΕίπαμε: Μια αισιοδοξία θα μας σώσει.\n*Μ’ αρέσει που την ίδια ακριβώς μέρα, η Κομισιόν εκδίδει ανακοίνωση ότι οι κύπριοι μαθητές πάτωσαν πάλι σε επιστήμες όπως τα μαθηματικά, η φυσική και η χημεία και εκδίδει επίσης και ανακοίνωση θαυμασμού για το πόσο γρήγορα και πόσο άνετα βγήκαμε από την οικονομική στενωπό.\nΜα, αγαπητοί και νυχτωμένοι ευρωπαίοι εταίροι μας, αυτό είναι το ζουμί της σημερινής μετακαπιταλιστικής κοινωνίας: Τι να τα κάνεις τα μαθήματα, τους βαθμούς και τις εκπαιδεύσεις; Το παν σε τούτη την (παγκοσμιοποιημένη) ζωή είναι να είσαι ξύπνιος- να μπορείς να τσεπώνεις εκεί που οι άλλοι δίνουν, να κρύβεις εκεί που οι άλλοι δηλώνουν τα πάντα, να μπορείς να κάνεις δικούς σου κανόνες εκεί που οι άλλοι ακολουθούν ως ερίφια.\nΑς πατώνουν οι μαθητές μας σήμερα-big deal. Σημασία έχει που θα αποκτήσουν το διδακτορικό τους αύριο, όταν μπουν στο ψητό.\n*Δεν μ’ αρέσει που διαγράφηκαν χρέη 19 εκατομμυρίων στα ποδοσφαιρικά σωματεία σήμερα. Όχι επειδή η απόφαση συνιστά δύο μέτρα και δύο σταθμά έναντι όσων φρόντιζαν να είναι νομοταγείς. Ούτε επειδή κάνουν παιγνίδι με το δημόσιο χρήμα προς όφελος κάποιων λαμόγιων που διαχειρίζονται το κυπριακό ποδόσφαιρο.\nΑλλά επειδή αυτά τα δωράκια άργησαν 17 χρόνια να έρθουν. Αν έρχονταν τότε, ο θρυλικός Ευαγόρας μου θα ζούσε και θα βασίλευε ακόμη, θα κονταροχτυπιόταν με τον ΑΠΟΠ, έστω και στη Β’ Κατηγορία, αντί να έχουμε αυτό το άγευστο, άοσμο συνοθύλευμα που λέγεται Πάφος FC και με το οποίο ουδείς ασχολείται στην πόλη.\n*Μ’ αρέσει, τέλος τέλος, που οι εκλογές ακολουθούν τα Χριστούγεννα- είμαι περίεργος να ανακαλύψω ποιος τελικά υποψήφιος έπεισε και φέτος το Θείο Βρέφος να έρθει επί γης.


Σχετικά με εμάς– Ariadni's Art Jewellery\nΤο Ariadni’s Art Jewellery δημιουργήθηκε με στόχο να μυήσει τους επισκέπτες στον υπέροχο κόσμο του καλλιτεχνικού κοσμήματος.\nΤο πάθος μας για την τέχνη σε συνδυασμό με τις γνώσεις μας για το κόσμημα και την επαφή μας με ένα δίκτυο που περιλαμβάνει εκθέσεις και οργανισμούς όπως το Athens Jewellery Week και το Romanian Jewellery Week, μας ώθησαν να εξερευνήσουμε νέες περιοχές στον τομέα της κατασκευής κοσμημάτων και να ανακαλύψουμε το συναρπαστικό κόσμο του Σύγχρονου Καλλητεχνικού Κοσμήματος.\nΚατά την επαφή μας με πολλούς δημιουργούς, γνώστες κοσμημάτων διαφορετικού υπόβαθρου και λάτρεις της τέχνης, μπορέσαμε να εντοπίσουμε τις δυσκολίες που αντιμετωπίζουν στην προβολή της δουλειάς τους και την προώθηση της τέχνης τους σε ένα ευρύτερο κοινό.\nΓι' αυτό αποφασίσαμε να δημιουργήσουμε το Ariadni's Art Jewellery, ένα boutique e-shop αφιερωμένο αποκλειστικά στη σύνδεση ανεξάρτητων καλλιτεχνών και κατασκευαστών κοσμημάτων με ανθρώπους που εκτιμούν το Καλλητεχνικό Κόσμημα οπουδήποτε στον κόσμο.\nΣτην επιμελημένη συλλογή μας, θα βρείτε μοναδικές δημιουργίες από εξαιρετικούς καλλιτέχνες για εξαιρετικούς ανθρώπους. Ο κύριος στόχος μας είναι να σας καθοδηγήσουμε στον υπέροχο κόσμο του Σύγχρονου Καλλητεχνικού Κοσμήματος και να φέρουμε τα πιο εξαιρετικά κοσμήματα από τα έμπειρα χέρια παγκόσμιων καλλιτεχνών κατευθείαν σε εσάς.


Γιατί έχουμε την καλύτερη τιμή στην αγορά για το ATPL Integrated; | FAS Pilot Academy\nΓιατί έχουμε την καλύτερη τιμή στην αγορά για το ATPL Integrated;\nH σωστή διαχείριση του ανθρώπινου δυναμικού, του στόλου αεροσκαφών και των μέσων της η FAS εξασφαλίζει την καλύτερη απόδοση και ποιότητα όσων αφορά στην εκπαίδευση του μαθητή η οποία συνοδεύεται από την μέγιστη ασφάλεια.\nΗ FAS Pilot Academy δραστηριοποιείτε στο χώρο της αεροπορίας για περισσότερα από 20 χρόνια.\nΌντας στον κορμό της μια οικογενειακή επιχείρηση (με εμπειρία 35 ετών στον αεροπορικό χώρο για το κάθε μέλος της) έχει την δυνατότητα να διαχειρίζεται τις δαπάνες της σχολής υπέρ του μαθητή και κατ’ επέκταση να μειώνετε το κόστος της εκπαίδευσης του.\nΕπιπλέον η FAS Pilots Academy έχει στην κατοχή της 6 ιδιόκτητα αεροσκάφη και δεν επιβαρύνεται με έξοδα ενοικίασης ή leasing αεροσκαφών κάτι που επίσης λειτουργεί υπέρ του μαθητή.\nΟργανισμός Συντήρησης Αεροσκαφών\nΕπιπροσθέτως το γεγονός ότι στην ομπρέλα της σχολής δραστηριοποιείται ιδιόκτητος οργανισμός συντήρησης αεροσκαφών εξασφαλίζει την ασφαλή και άριστη εκπαίδευση του μαθητή μειώνοντας ακόμα περισσότερο το κόστος επιβάρυνσης του.\nΣυνεπώς η σωστή διαχείριση της FAS σε όλους τους τομής της διασφαλίζει μια άριστη και ασφαλή εκπαίδευση για τον εκπαιδευόμενο η οποία συνοδεύεται με την μικρότερη δυνατή επιβάρυνση για τον ίδιο.\nAπόφοιτος του Αμερικανικού Κολεγίου (Deree college), με μεταπτυχιακές σπουδές στο Πανεπιστήμιο του Sheffield στην Μεγάλη Βρετανία. Τα τελευταία 8 χρόνια εργάζεται στον αεροπορικό χώρο, ξεκινώντας ως Flight Training Manager. Τα 2 τελευταία χρόνια είναι στο δυναμικό της FAS Pilot Academy έως εμπορική διευθύντρια.


Full Moon Party στην Αράχωβα\nFull Moon Party στην Αράχωβα\tΣυντάκτης:\tΓ. Καρακατσάνης\t12 Φεβρουαρίου 2008\tΤο καθιερωμένο πλέον full moon party με ένα essential set από τον Αλέξανδρο Χριστόπουλο έχει προγραμματιστεί για την πιο όμορφη πανσέληνο της χρονιάς το Σάββατο 23 Φεβρουαρίου 2008 στο Padre Padrone, το πιο chic bar της Αράχωβας!\nΝα σημειώσουμε ότι τα Full Moon parties που έγιναν πέρυσι και πρόπερσι στο Padre Padrone ήταν sold out, κάτι που αναμένεται να συμβεί και φέτος. Για πληροφορίες και κρατήσεις δεν έχετε παρά να καλέσετε το 22670 31062, ενώ για guest list requests επισκεφθείτε το www.alexandroschristopoulos.com!\nΕτικέτεςclubbingΑλέξανδρος ΧριστόπουλοςΑράχωβαΚατηγορίεςΨυχαγωγία\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΗ Yahoo! απέρριψε την πρόταση εξαγοράς της Microsoft\tΣυντάκτης:\tΓ. Καρακατσάνης\t-\nΦεβ 11, 2008\tΝΕΟΤ. ΕΙΔΗΣΗ\tWeb hosting: Πόσο σημαντική είναι η επιλογή της εταιρείας που θα φιλοξενήσει το site ή το blog σας\tΣυντάκτης:\tΓ. Καρακατσάνης\t-


Από υγεία πώς τα πάμε; Η υγεία των Ελλήνων με αριθμούς και...\nΑπό υγεία πώς τα πάμε; Η υγεία των Ελλήνων με αριθμούς και δεδομένα\nΗ υγεία των Ελλήνων όπως φαίνεται μέσα από τα επίσημα στοιχεία και αριθμούς.\nΓΡΑΦΕΙ: ΕΛΕΝΗ ΔΑΣΚΑΛΑΚΗ 02-11-2018\nΑπό υγεία πώς τα πάμε; Πόσο μας αφορούν τα καρδιαγγειακά νοσήματα και ο διαβήτης; Καπνίζουμε ακόμη; Και πόσοι από εμάς έχουν επαρκή επίπεδα σωματικής δραστηριότητας στην καθημερινότητά τους; Όλες οι απαντήσεις για την υγεία των Ελλήνων μέσα από μια από τις μεγαλύτερες ελληνικές έρευνες που έγιναν τα τελευταία χρόνια*.\nΤα τελευταία 20-30 χρόνια, έχουν μειωθεί στη χώρα μας οι θάνατοι από καρδιαγγειακά νοσήματα.\nΑυτό το ποσοστό των γυναικών και το 5% των ανδρών εμφανίζουν κάποιο\nκαρδιαγγειακό επεισόδιο. Και όχι, δεν είναι ηλικιωμένοι, καθώς η νόσος\nεμφανίζεται σε ανθρώπους πολύ νεότερων ηλικιών, ακόμα και κάτω των 35 ετών.\n1 στους 5...\n...έχει αυξημένα επίπεδα αρτηριακής πίεσης.\nΤα 12 μέτρα πρόληψης που μειώνουν τον κίνδυνο καρκίνου – τα ακολουθείς;\nΠρόληψη και αντιμετώπιση της παχυσαρκίας: Οι διατροφικές συνήθειες που πρέπει να ακολουθείς (και για τα παιδιά)\nΑυτό είναι το ποσοστό των Ελλήνων και των Ελληνίδων που έχουν επαρκή επίπεδα σωματικής δραστηριότητας.\nΤο 60% των ανδρών και το 40% των γυναικών θεωρούνται παχύσαρκοι ή υπέρβαροι. Ώρα να βελτιώσουμε τις διατροφικές μας συνήθειες! (Και την υγεία των Ελλήνων!)\n1 στους 4 Έλληνες...\n...έχει «τσιμπημένα» λιπίδια στο αίμα. Στους ανθρώπους άνω των 50 ετών η αναλογία είναι 1 στους 2.\nΑυτό είναι το ποσοστό των ανθρώπων ανάμεσά μας που παρουσιάζει σακχαρώδη διαβήτη.\n40% λιγότεροι άντρες και 50% λιγότερες γυναίκες καπνίζουν πια!\n1 στους 4...\n...άντρες και γυναίκες βρέθηκε με έναν τουλάχιστον από τους κλασικούς παράγοντες καρδιαγγειακού κινδύνου (όπως υψηλό βάρος και υπέρταση). Στους 40άρηδες το ποσοστό αυτό φτάνει στο 50% του ελληνικού πληθυσμού.\n*Τα παραπάνω στοιχεία προέρχονται από την Πανελλαδική Μελέτη Διατροφής και Υγείας, που πραγματοποιήθηκε από το Γεωπονικό Πανεπιστήμιο Αθηνών. Επιστημονικός υπεύθυνος, ο καθηγητής Διατροφής του ανθρώπου Αντώνης Ζαμπέλας. Τα στοιχεία παρουσιάστηκαν στο πλαίσιο της Ημερίδας για τον επιπολασμό των χρόνιων νοσημάτων, όπως τα ανέπτυξε ο καθηγητής του Χαροκόπειου Πανεπιστημίου Δημοσθένης Παναγιωτάκος.\nΠΑΝΕΛΛΑΔΙΚΗ ΜΕΛΕΤΗ ΔΙΑΤΡΟΦΗΣ ΚΑΙ ΥΓΕΙΑΣ\nΥΓΕΙΑ ΤΩΝ ΕΛΛΗΝΩΝ\nΗ απίστευτη πολυπλοκότητα του εντέρου και η σημασία του για τη συνολική υγεία.